NUNS traži od premijerke Srbije da zaustavi adiministrativne pritiske na Južne vesti\n► NUNS traži od premijerke Srbije da zaustavi adiministrativne pritiske na Južne\nNezavisno udruženje novinara Srbije (NUNS) danas je zbog neuobičajene i iscrpljujuće poreske kontrole informativnog portala Južne vesti, koja traje više od pet meseci, zatražilo od premijerke Srbije Ane Brnabić da stane u odbranu novinarskih i medijskih sloboda kako bi se zaustavili administrativni pritisci koji ugrožavaju opstanak nezavisnih medija u Srbiji.\n"Pozivamo Vas da kao najviši funkcioner u izvršnoj vlasti Republike stanete u odbranu novinarskih i medijskih sloboda, i preduzmete odgovarajuće korake kako bi se zaustavili administrativni pritisci koji ugrožavaju opstanak nezavisnih medija u Srbiji", navodi se u pismu koje je potpisao predsednik NUNS-a Slaviša Lekić.\n"Veruju da su u pitanju politički motivisane kontrole koje se obavljaju po nalozima ljudi iz samog vrha gradskih vlasti u Nišu", navodi se u pismu.\n"Poreski inspektori prvi put su došli u Južne vesti 2013. godine i čak osam meseci pregledali finansijsku dokumentaciju. Naredne, 2014. godine inspekcije su još dva puta proveravale njihovo poslovanje: najpre je utvrđivano da li se u redakciji koriste legalni softveri, a zatim je zahtevano da se objasni poslovni odnos sa nekim od njihovih klijenata – firmi koje su poslovni partneri programerske firme Simplicity, koja je vlasnik portala Južne vesti", navodi se u pismu.\n"Dok su prethodne inspekcije imale prilično konkretne naloge i relativno kratke vremenske periode za predmet kontrole, ova poslednja obuhvata period od 2009. godine kada je nastala ta medijska kuća. Kao i kod prethodnih, navodne anonimne prijave su formalan razlog dolaska poslednje inspekcije koja traje već duže od pet meseci", piše u pismu.\n"Zloupotreba poreskih organa za obračun sa 'nepodobnim' medijima kao da postaje novi oblik pritiska, što je, podsećamo, navedeno i u poslednjem izveštaju Fridom Hausa", navodi se u pismu Ani Brnabić.\n"U pomenutom izveštaju Fridom Hausa za ovu godinu ocenjuje se da je u Srbiji silazni trend demokratije, između ostalog i zbog pokušaja da se kritički novinari oslabe proizvoljnim poreskim istragama, uskraćivanjem prihoda od oglašavanja i direktnim zastrašivanjem", dodaje se u pismu.


Turističke agencije ne mogu više da obmanjuju putnike – Portal NA VODI\nTurističke agencije ne mogu više da obmanjuju putnike\n30. 01. 2020. 30. 01. 2020. milosMALI2001 0 Comment Brodsko zvono, Svaštara Odmor, Putovanje, Turistička agencija\nNa snagu stupio Pravilnik o garanciji putovanja, koji agencijama zabranjuje da reklamiraju aranžmane po povoljnoj ceni, a da ih potom naplaćuju uz doplate avio-takse, transfera, dela u dinarima… pa na kraju sve izađe duplo skuplje.\nSvako ko u Srbiji ove godine kupi turistički aranžman za Veneciju može biti siguran da će do tog italijanskog grada stići bez ikakve doplate, a ne kao što je to bio slučaj do sada – da je od Lido di Jesola do grada na kanalima morao da kupi i kartu za brod.\nOva novina u turističkoj sektoru počela je da važi od 1. januara 2020, kad je na snagu stupio Pravilnik o garanciji putovanja, koji turističkim agencijama zabranjuje da reklamiraju aranžmane po jednoj, a naplaćuju ih po drugoj ceni.\nCena na kraju duplirana\nNeće više biti moguće da vas mame povoljnim aranžmanima, a da se onda ispostavi da su oni daleko od toga jer u cenu nisu uračunate avio-takse, dinarski deo, doplata za ovo, doplata za ono… Zbog svega toga nekad se na kraju ispostavi da je cena više nego duplo viša od onoga što vam je ponuđeno.\nNovim zakonom uveden je i depozit kao uslov za dobijanje licence, a državni sekretar u Ministarstvu trgovine, turizma i telekomunikacija Miroslav Knežević izjavio je ranije je da se ova obaveza uvodi „kako ne bi mogla tek tako da se otvori turistička agencija bez ikakvog kapitala“.\n– Usklađivanjem nivoa depozita i garancija imaćemo viši stepen zaštite naših putnika, jer u slučaju da dođe do veće štete, nama je cilj da napravimo balans između vrednosti prodatih aranžmana i onoga što može nadomestiti tu vrednost u slučaju da ne dođe do realizacije putovanja – naveo je Knežević.\nZa razliku od dosadašnje prakse, putnici će, zahvaljujući jedinstvenoj ceni aranžmana, kako tvrdi Aleksandar Seničić, direktor Nacionalne asocijacije turističkih agencija (YUTA), konačno znati šta plaćaju. – Agencije su u reklamne svrhe koristile nižu cenu, a kad dođete kod njih, kažu vam da morate da platite, recimo, i avio-taksu.\nSada to više nije moguće i moraće za paket-aranžmane, koji uključuju prevoz, smeštaj u hotel i vodiča, da reklamiraju jedinstvenu cenu. Sve ono što je neophodno da putnik plati da bi započeo putovanje mora biti izraženo u ceni aranžmana. Putnici će pre putovanja znati koliko im je novca potrebno za aranžman predviđen programom putovanja. Neće moći da vam kažu da morate da doplatite još 20 evra za transfer, takse ili za trajekt. Ako je put na ostrvo, trajekt mora biti uključen u cenu aranžmana – objašnjava Seničić i dodaje da jedinstvena cena važi za paket aranžmane koji uključuju prevoz, smeštaj u hotel i vodiča.\nOn objašnjava da će fakultativni izleti i dalje postojati, ali će oni, kao i do sada, biti u delu programa putovanja u kom se precizno navodi šta je u uključeno u cenu aranžmana, a šta nije.\n– Putnici će znati koliko im je para potrebno za fakultativne izlete. Više neće smeti da se reklamiraju destinacije kao, na primer, Venecija, a kad dođete u Lido di Jesolo, kažu vam da morate da doplatite za brod. Ukoliko po ceni koju ste platili ne možete da stignete do Venecije, takav aranžman ne sme nositi naziv „Venecija“, već mora da se zove „Severna Italija“. U programu mora pisati tačno gde spavate i šta je sve uključeno, a Venecija može biti pomenuta samo kao fakultativni izlet – objašnjava Seničić.\nVUKOVI SA SAVE I DUNAVA: Jedan dan na terenu sa patrolom rečene policije


Igor Kokoškov je ušao u istoriju naše košarke kao prvi stručnjak koji je ostvario NBA trijumf sa pozicije glavnog trenera jednog od klubova u najjačoj ligi sveta.\nKokoškov je sa Feniksom, pred domaćom publikom, došao do pobede na startu nove sezone - pred Sansima je pao Dalas sa 121:100.\nImao je naš trener jednu NBA pobedu kada je "uskočio" umesto Kvina Snajdera da vodi ekipu Jute, gde mu je bio pomoćnik do ovog leta, ali je ovo prvi zvanični trijumf jednog srpskog stručnjaka u najjačoj ligi sveta, a da je on pritom šef stručnog štaba.\nNjemu je u tome mnogo pomogao Devin Buker, koji je posle potpisivanja petogodišnjeg ugovora vrednog čak 158 miliona dolara, postigao 35 poena za 33 minuta i imao sedam asistencija i četiri skoka.\nNaspram Sansa bili su Maverksi u kojima se najviše pažnje posvetilo igraču s kojim je Kokoškov osvojio titulu prvaka Evrope kao strateg Slovenije. Luka Dončić je na svom debiju imao nekoliko sjajnih poteza...\n... ali je ekipi pomogao sa nedovoljnih deset poena (šut iz igre 5/16, od toga trojke 0/5), osam skokova i četiri asistencije. U Dalasu je najefikasniji bio rezervista Pauel (16), pratio ga je Metjus (15), a kada je reč o "suncima", pored pomenutih majstorija Bukera...\n... istakli su se i Ariza (21 poen, osam skokova, sedam asistencija) i prvi pik sa drafta 2018, Deandre Ejton - mladi centar je uz 18 poena ostvario i deset skokova, šest asistencija i po jednu "krađu" i blokadu.


Politika: Vučić i premijer Kazahstana o saradnji - BalkaniYUm.TV '); } //]]>\nVučić i premijer Kazahstana o saradnji\nPremijeri Srbije i Kazahstana Aleksandar Vučić i Bakitžan Sagintajev razgovarali su danas u Astani o saradnji dve države u oblasti poljoprivrede, građevinarstva, turizma i kulture, saopštila je Kancelarija Vlade Srbije za saradnju s medijima.\nVučić je istakao da je Srbija spremna da jača ekonomsku saradnju sa Kazahstanom i da će veoma ozbiljno predstaviti potencijale na izložbi EKSPO koja će sledeće godine biti održana u Astani, navodi se u saopštenju.\nPremijer Srbije sa razgovarao je sa kolegom iz Kazahstana i o izvozu Fijata na evroazijsko tržište, "o čemu bi u toku sutrašnje posete Moskvi Sagintajev trebalo da razgovara sa ruskim premijerom Dmitrijem Medvedevim", navodi se u saopštenju.\nVučić je naglasio da su politički odnosi dve države veoma dinamični, istakavši da to predstavlja osnov za jačanje ekonomske i saradnje u drugim oblastima.\nOn je sa Sagintajevim razgovarao o otvaranju ambasade Kazahstana u Srbiji, što bi doprinelo jačanju odnosa dve zemlje.\nSrpski premijer je zahvalio na principijelnom stavu Kazahstana i na poštovanju teritorijalnog integriteta i suvereniteta Srbije, kao i podršci na očuvanju srpske kulturne baštine na Kosovu i Metohiji.\nSagintajev je pozvao srpske građevinske kompanije da sa kazahstanskim grđevinarima učestvuju na izgradnji infrastrukturnih projekata koje ova zemlja ima sa Kinom na takozvanom putu svile.\nOn je dodao da postoje i velike mogućnosti za srpske kompanije koje se bave poljoprivrednom proizvodnjom, da sa kompanijama iz Kazahstana izvoze prehrambene proizvode na treća tržišta.\nSastanku u Astani prisustvovali su i ministar privrede Goran Knežević, ministar poljoprivrede Branislav Nedimović, gradonačelnik Beograda Siniša Mali, kao i gradonačelnici Alma Ate i Astane.\nMinistar privrede Goran Knežević i ministar nacionalne ekonomije Kuandik Bišimbajev u Astani su potpisali i dokument MMapa puta za unapređenje saradnje između Srbije i Kazahstana za 2017. i 2018. godinu.\nVučić je prisustvovao i potpisivanju Protokola o namerama grada Beograda i grada Astane, koji su potpisali gradonačelnik Beograda Siniša Mali i gradonačelnik Astane Aset Isekeshev.


Najveće vojne vježbe u istoriji Rusije; NATO: Proba za sukob velikih razmjera - Vijesti.me\nRusija je počela danas najveće vojne vježbe u svojoj istoriji, u kojima učestvuje blizu 300.000 ljudi, iz svih rodova vojske, uz podršku vojnika iz Kine i Mongolije.\nNATO je osudio ove vježbe kao probu za "sukob velikih razmjera".\n"Istok-2018 je počeo", saopštilo je danas rusko Minsitarstvo odbrane uz video koji pokazuje oklopna vozila, helikoptere i avione u pokeretu.\nDanašnji dan biće posvećen raspoređivanju trupa, a sjutra će se voditi vježbe protivvazdušnih borbi, dok će "glavni događaj" biti u četvrtak, navelo je ministarstvo odbrane.\nNa margini Ekonomskog foruma u Vladivostoku ruski predsjednik Vladimir Putin trebalo bi da prisustvuje manevrima Istok-2018.\nManevri se održavaju u kontekstu stalnih tenzija sa Zapadom oko ukrajinske krize, sukoba u Siriji i brojnih optužbi o miješanju u zapadnu politiku, navodi agencija Frans pres.\nRuska vojska smatra da je ova demonstracija sile slična manevrima Zapad-81, kada je prije 40 godina mobilisano između 100.000 i 150.000 vojnika Varšavskog pakta u istočnoj Evropi, što su bile najveće vojne vježbe ikad organizovane u sovjetskoj eri.\nRuski ministar odbrane Sergej Šojgu je krajem avgusta rekao da će ovi manevri ličiti na Zapad-81 ali da će "u neku ruku biti impozantniji". On je nabrojao kontingente koji se očekuju - 300.000 vojnika, 36.000 vozila, 1.000 aviona i 80 brodova.\n"Zamislite 36.000 vojnih vozila koja se istovremeno kreću, tenkovi, oklopna vozila, transporteri, pješadijska borbena vozila. I sve to naravno u uslovima koliko je moguće bliže borbenoj situaciji", rekao je Šojgu.\nUčestvovaće cijeli moderni repertoar ruske vojske - rakete Iskander koje mogu da nose nuklearne bojeve glave, tenkovi T-80 i T-90 ili borbena vozila Su-34 i Su-35. U moru ruska flota rasporediće više fregata opremljenih raketama Kalibr, koje su korišćene u Siriji.\nS kineske strane učešće je dosta skromnije, 3.200 vojnika i tridesetak aviona i helikoptera, ali je simbolično pošto Rusija pokušava da pokaže da nije izolovana na međunarodnoj sceni.\n"Imamo odnose povjerenja (s Kinom) u političkoj, bezbjednosnoj i vojnoj sferi", rekao je Putin danas u Vladivostoku na sastanku s kineskim predsjednikom Si Đinpingom koji takođe učestvuje u ekonomskom forumu u tom gradu.\nSi Đinping i Vladimir Putin\n"Ovo je u okviru tendencije koju već neko vrijeme primjećujemo, jednu Rusiju sigurniju u sebe koja znatno povećava svoj vojni budžet i svoje vojno prisustvo", rekao je portparol Alijanse Dilan Vajt.\nManevrima na Dalekom Istoku prethodile su vojne vježbe u Sredozemlju u kojima je učestvovalo više od 25 brodova i trdesetak aviona, u kontekstu jačanja ruskog prisustva kod Sirije, gdje ona vojno interveniše od 2015.


Kancelarija za informacione tehnologije i elektronsku upravu u partnerstvu sa Programom Ujedinjenih nacija za razvoj (UNDP), podseća sve zainteresovane da je raspisala novi krug programa Prekvalifikacija za IT i to za kandidate koji su zaposleni. Za razliku od sličnog kruga koji je ove godine organizovala Nacionalna služba za zapošljavanje i koja se odnosila na nezaposlene kandidate, ovaj krug prekvalifikacija odnosi se samo na zaposlene i to one kandidate koji nisu na IT pozicijama ili nisu završili neki od IT smerova na fakultetima.\nU ovom trenutku u IT sektoru fali 15.000 stručnjaka\nDo sada je obučeno 800 polaznika, sve sa ciljem da kao budući junior programeri lakše pronađu posao u IT sektoru. Program je pokrenut na predlog Ministarskog saveta za informacione tehnologije i inovaciono preduzetništvo, kojim predsedava predsednica Vlade Ana Brnabić.\n- Do sada su okončana dva kruga prekvalifikacija za ukupno 800 polaznika, treći krug i to za nezaposlene koji sprovodi Nacionalna služba za zapošljavanje je u toku, dok je Kancelarija za IT i eUpravu raspisala krug namenjen isključivo zaposlenim kandidatima. U ovom krugu prekvalifikacija želimo da, pored učenja standardnih programskih jezika, omogućimo da budući polaznici nakon završetka programa dobiju određeno znanje i šansu za unapređenje svoje karijere - izjavio je Mihailo Jovanović, direktor Kancelarije za IT i eUpravu.\n- Kancelarija za IT i eUpravu, nakon prakse, zaposlila je dva kandidata nakon kursa Prekvalifikacije za IT i eUpravu i oni sada rade na značajnijom projektima razvoja eUprave u našoj zemlji - izjavio je Jovanović.\n- Program Prekvalifikacije za IT mi je u mnogome pomogao da steknem znanje iz oblasti IT i pronađem posao u istom. Sada radim na inovativnim rešenjima i posao mi je veoma dinamičan i što je najvažnije omogućava mi da stičem stalno nova znanja iz ove oblasti. Drago mi je što sam se odličila na ovaj korak, koji mi je otvorio jednu novu dimenziju učenju i pristupu poslu - rekla je Tijana Krsmanović, jedna od polaznica programa.\nPrekvalifikacija Obuka IT Mihailo Jovanović


Kada su "Delije" upale na trening Kroacije pred meč sa Partizanom\nKada su „Delije“ upale na trening Kroacije pred meč sa Partizanom\nHome » Ex Yu fudbal » Kada su „Delije“ upale na trening Kroacije pred meč sa Partizanom\nBila je to prva fudbalska utakmica nakon raspada Jugoslavije koju su odigrali jedan srpski i jedan hrvatski klub. Naboj se osećao sa svih strana i to nažalost ne samo onaj pozitivni – sportski. Sa jedne strane Partizan, a sa druge Kroacija, odnosno Dinamo Zagreb, koji je u to vreme nastupao pod pomenutim imenom „ukrstili su koplja“ te 1997. godine. Žreb u kvalifikacijama za Ligu šampiona odredio je da se prvo igra u Beogradu, gde su igrači domaćih uspeli da izvuku minumalnu pobedu od 1:0, golom Dragana Isailovića pred sam kraj meča.\nMeđutim, Kroacija je tada imala zaista jak tim, sa Ladićem na golu, Dariom Šimićem, Goranom Jurićem, Mujčinom, Silviom Marićem, Prosinečkim, kao i Markom Vidukom. Igrače iz Beograda je na „Maksimiru“ dočekalo 40.000 navijača koji su atmosferu podigli do usijanja i tako pomogli svom timu da nanese jedan od najbolnijih poraza u istoriji Partizana. Po dva gola su postigli Igor Cvitanović i Silvio Marić, a jedan Mark Viduka i tako sa 5:0 u tom meču eliminisali „Crno-bele“ iz daljeg takmičenja.\nKroacija je na svom terenu savladala Partizan sa 5:0 i plasirala se dalje.\nIako je sve ovo manje-više poznato onima koji prate fudbal na ovim prostorima, mnogo godina kasnije, gostujući u jednoj TV emisiji, Igor Cvitanović se prisetio ovog dvomeča, tačnije meča odigranog u Srbiji, a sve u cilju komentarisanja odnose navijačkih grupa u Hrvatskoj, prvenstveno Dinama i Hajduka. Kako bi pokazao da rivalitet može biti mnogo gori, ispričao je događaj kada su pre meča navijači Crvene Zvezde, popularne „Delije“, upale na trening Kroacije, pre svega da pozdrave Prosinečkog i Jurića koji su ranije nosili dres Zvezde, ali i da poruče nešto igračima iz Zagreba:


Šilds sa 19 poena vodio Baskoniju do prve pobjede u Evroligi, debakl Zenita na debiju - BIGportal.ba\nŠilds sa 19 poena vodio Baskoniju do prve pobjede u Evroligi, debakl Zenita na debiju\n5 Oktobra, 2019 5 Oktobra, 2019 013\nKošarkaši Baskonije pobedili su Žalgiris rezultatom 70:58 u prvom kolu ovogodišnjeg izdanja Evrolige.\nIako zbog povrede nije igrao Nik Stauskas, Baskonija je pobedila dvocifrenom razlikom, a najzaslužniji za tako nešto bio je američki košarkaš Šejvon Šilds koji je postigao 19 poena i uhvatio 5 skokova.\nPrvi desetominutni period je obeležila velika borba i nerešen rezultat, da bi već sredinom druge četvrtine gostujuća ekipa uspela da se odlepi na dva poseda, pa onda zahvaljujući Šildsu i Šengeliji da pobegne na sedam poena razlike.\nDo kraja utakmice je Baskonija faktički samo kontrolisala tempo utakmice, nije dozvolila izabranicima Šarunasa Jasikevičijusa da se razlete i naprave nekakav preokret, iako su poenima Zeka Lideja krajem treće četvrtine bili veoma blizu.\nSerijom Meta Dženinga, Baskonija se vratila na dvocifrenu razliku, da bi Lendejl i Ulanovas kreirali novu dramu, ali se španski predstavnik izvukao i slavio u Kaunasu rezultatom 70:58.\nPored Šejvona Šildsa, koji je bio najefikasniji, istakli su se Tornike Šengelija sa 13 poena, kao i Luka Vildosa i Met Džening sa po 10 postignutih poena, a na drugoj strani, Grigonis i Lekavičijus su bili najefikasniji sa po 10 postignutih poena.\nKošarkaši ALBE ubedljivo su savladali Zenit 85:65 na premijeri nove sezone u Evroligi.\nALBA – Zenit 85:65\nAnadolu Efes – Barselona 64:74\nŽalgiris – Baskonija 58:70\nASVEL – Olimpijakos\nPanatinaikos – Zvezda 87:82\nBajern – Armani 78:64\nReal Madrid – Fenerbahče 81:77\nBogdanović i Bjelica solidni u istorijskom meču u Indiji


Vučić pod pritiskom zbog slučaja Bitići - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Vučić pod pritiskom zbog slučaja Bitići\nOd Srbije se traži da procesuira visoke pripadnike policije zbog ubistva braće Bitići 1999. godine, budući da dokazi ukazuju da su počinioci već godinama poznati vlastima.\nZvaničnici Bele kuće su u razgovorima sa premijerom Srbije Aleksandrom Vučićem, tokom njegove zvanične posete Americi, insistirali na odgovorima zbog čega Srbija još nije rešila ubistvo trojice američkih državljana albanskog porekla, koji su se u ratu na Kosovu borili na strani Oslobodilačke vojske Kosova.\nUoči Vučićeve posete, srpska policija je saopštila da ima nove dokaze, na osnovu kojih bi ubice trojice braće Bitići, Ilija, Agrona i Mehmeta Bitićija, mogli konačno da budu izvedeni pred lice pravde.\nMeđutim, porodica braće Bitići, koji su u julu 1999. godine ubijeni u centru za obuku policije u Petrovom Selu, kaže da oni već godinama dobijaju obećanja od srpskih institucija, ali bez vidljivih rezultata.\nMadhiradžu kaže da dokazi koje je prikupio njegov tim, dokazi srpskih sudova i istraga FBI povezuju generala policije Gorana Radosavljevića Gurija sa ubistvima u Petrovom Selu.\nUprkos dokazima protiv Radosavljevića, Madhiradžu kaže da Srbija predstavlja “sigurno mesto” za Gurija, zbog njegovih veza u stranci i policiji.\n“Konstantnim štićenjem Gorana Radosavljevića Gurija i omogućavanjem razvoja lošeg okruženja za svedoke, nikakvi dokazi neće biti u stanju da prevaziđu izazove u ovom slučaju”, tvrdi Madhiradžu.\nPrema izvorima BIRN-a, Vojnobezbednosna agencija trenutno proverava gde se Radosavljević nalazio za vreme ubistva, budući da su mnogi svedoci izjavili da je on bio u Petrovom Selu, dok Guri tvrdi da je bio na odmoru u trenutku kada se dogodilo ubistvo.\nIsti izvori kažu da je inicijalna istraga pokazala da je on primao pozive putem specijalnih veza, a u vezi sa ubistvom, ali za dalje procesuiranje srpsko tužilaštvo zahteva potrvrdu da je on bio u centru za obuku u vreme ubistva.\nMadhiradžu istovremeno kaže da je istraga koju je sproveo njegov tim pokazala da je većina dokaza koje policija sada navodno istražuje postojala i ranije.\nAlbanci su ga zvali Kamen\nRadosavljević, koji sada vodi nekoliko firmi za obezbeđenje u Beogradu, radio je u policiji pošto je završio DIF. Većinu vremena je bio zadužen za obuku jedinica policije, a postao je poznat za vreme rata na Kosovu. Tada je i dobio nadimak Guri, što na albanskom znači – kamen.\nOn je 1998. godine bio jedan od komandanta policije koji su vodili napad na porodično imanje bivšeg lidera Oslobodilačke vojske Kosova Adema Jašarija, kada je ubijeno oko 40 ljudi, uključujući i članove njegove porodice, žene i decu. Iako su brojne grupe za ljudska prava ovaj napad okarakterisale kao ratni zločin, Radosavljević je tvrdio da je Jašari porodicu koristio kao štit.\nRadosavljević je vodio još jednu kontroverznu akiju za vreme rata na Kosovu – u januaru 1999. godine srpska policija je upala u kosovsko selo Račak, gde je ubijeno 44 ljudi.\nTaj napad je bio povod za početak NATO bombardovanja Jugoslavije, budući da je OEBS ocenio da su žrtve bili civili, iako su Radosavljević i srpsko Ministarstvo unutrašnjih poslova tvrdili da je to bila anti-teroristička akcija. Kasnije je masakr u Račku ušao u optužnicu protiv predsednika Jugoslavije Slobodana Miloševića.\nRadosavljević je, takođe, bio čovek od poverenja za vlasti u Beogradu i za vreme rata na Kosovu bio je pomoćnik komandanta Štaba u Prištini, na čijem je čelu bio Sreten Lukić, koji je kasnije osuđen za ratne zločine počinjene za vreme sukoba.\nTokom 1998. i 1999. godine Radosavljević je bio i jedan od komandanata Posebnih jedinica policije (PJP). On je 1999. godine imenovan za komandanta Operativno-poternih grupa policije (OPG).\nTe jedinice su bile najbolje opremljene i obučene jedinice koje su delovale tokom rata na Kosovu, a u Srbiji se i dalje posmatraju kao heroji, uprkos brojnim teškim optužbama koje su iznete u Haškom tribunalu.\nSandra Orlović, direktorka Fonda za humanitarno pravo, kaže da su mnogi zločini PJP i OPG ostali nekažnjeni, jer dokumenta o tim jedinicama i dalje nisu dostupna.\n“Haški tribunal se jeste bavio PJP i OPG i konstatovao da su neki zločini počinjeni od strane ovih jedinica i ovih policijskih formacija. Činjenica, koju je konstatovao i sam Haški tribunal, jeste da ima jako malo dokumenta… Sasvim je sigurno da takvi dokumenti postoje u policijskim arhivama”, rekla je Orlović za BIRN.\nBIRN je uputio nekoliko zahteva policiji u vezi sa aktivnostima PJP-a za vreme rata, ali od policije nismo dobili tražene informacije. Policija, takođe, nije želela da otkrije imena komandanata jedinice uz tvrdnju da ne poseduju takvu informaciju.\nPJP nije samo aktivno učestvovao u nekim od akcija na Kosovu, u kojima su, kako je kasnije utvrđeno pred međunarodnim i domaćim sudovima, počinjeni ratni zločini, već i u uklanjanju tela i akcijama prikrivanja zločina.\nRadomir Marković, bivši načelnik Resora državne bezbednosti, 2001. godine je u izjavi policiji izneo detalje o planu za takozvanu asanaciju terena, koji je dogovoren na najvišem mogućem nivou, u Miloševićevom kabinetu, a sa ciljem da se od Haškog tribunala sakriju potencijalni dokazi.\nMarković je rekao da su za taj zadatak direktno zaduženi policijski generali Dragan Ilić i Vlastimir Đorđević, a da je Radosavljević pružio “značajnu pomoć”, tako što je drugom visokom pripadniku policije pomogao u premeštanju tela ubijenih Albanaca.\n“Ilić mi je rekao da mu je značajnu pomoć u tom poslu pružio pukovnik MUP-a Goran Radosavljević, sa svojim ljudima, koji su mu neposredno pomagali u realizaciji dobijenog zadatka”, rekao je Marković.\nPrema izjavama brojnih svedoka, Radosavljević je bio prisutan kada su u proleće 1999. godine tela prebačena sa Kosova u Petrovo Selo i pokopana u jami koja je iskopana pored centra.\nSlužbeni vozač MUP-a, koji je u aprilu i maju 1999. godine prevozio tela sa Kosova na nekoliko lokacija u Srbiji, uključujući i Petrovo Selo, izjavio je 2007. godine pred specijalnim sudom u Beogradu da je Radosavljević bio u Petrovom Selu kada je stigao kamion sa telima.\nProtić je rekao da je Radosavljević bio u kamp prikolici sa svojom ćerkom pored ulaza u centar.\n“Ja sam stao pored njega… pokazao sam, rastovario kamion, dole parkiran malo niže kamion, rek’o sam Guriju o čemu se radi, on je kazao – ne brini ništa”, rekao je Protić.\nDrugi pripadnik policije iz Petrovog Sela, Radomir Đerić, koji je bio instruktor u centru i Radosavljevićev zamenik, takođe je 2007. izjavio pred sudom u Beogradu da je “šef sve znao”.\nĐerić je rekao da je pitao Radosavljevića: “‘Guri, jesi reko’ ti upoznat sa ovim?’ Kaže sve mi je poznato… Šef je znao šta je stiglo tu.”\nRadosavljević je, međutim, negirao da je učestvovao u tome, kao i da je bio obavešten o prebacivanju tela.\n“Ja sam o tome događaju definitivno saznao i uspeo da povežem tek posle dužeg nekog vremena kada sam na kolegijumu Ministarstva unutrašnjih poslova saznao da su pronađeni leševi, grobnice i da su na vrhu jedne od tih grobnica pronađena trojica ljudi koji su bili američki državljani”, rekao je Radosavljević 2008. godine pred sudom u Beogradu.\nBraća Bitići ubijena hicima u potiljak\nTri tela su 2002. godine identifikovana kao braća Bitići, a sprsko tužilaštvo je kratko istraživalo Radosavljvića, ali protiv njega nikada nije podignuta optužnica.\nInače, braća Bitići su se pridružila dobrovoljačkoj grupi Oslobodilačke vojske Kosova pod nazivom “Atlantske brigade”, koja je bila aktivna tokom sukoba sa srpskim snagama 1999. godine.\nZajedno sa ostalim članovima Atlantskih brigada, koji su uglavnom došli iz SAD, braća Bitići su otišla na Kosovo kako bi se borili protiv Srbije. Nakon potpisivanja mirovnog sporazuma u junu 1999. godine, kojim je okončan rat na Kosovu, oni su se dogovorili da otprate nikoliko romskih komšija u Srbiju.\nNakon odsluženja kazne, dok su napuštali zgradu okružnog zatvora u Prokuplju, oni su ponovo uhapšeni, zatim odvedeni u centar za obuku policije u Petrovom Selu i zatvoreni u tamošnjem skladištu.\nU večernjim satima 9. jula 1999. godine, nepoznate osobe braću Bitići su vezale žicom i odvezle do jame za odlaganje smeća, gde su ubijeni hicima u potiljak.\nRadosavljević je odigrao važnu ulogu 5. oktobra 2000. kada je odlučio da ne upotrebi silu protiv demonstranata, koji su tražili Miloševićevu ostavku i kada je izabrao ono što se ispostavilo kao pobednička strana.\nOn je postao značajna figura u srpskoj policiji i državnim institucijama – gde je proštao put od jednog od vernih sluga Miloševićevog režima do policijskog generala u novoizabranoj demokratskoj vladi na čelu sa premijerom Zoranom Đinđićem.\nNekoliko meseci pošto je Milošević zbačen sa vlasti, Radosavljević je imenovan za komandanta Posebnih jednica policije i 2001. godine je postao prvi komandant Žandarmerije. Pohvaljen je i zbog predvođenja policijskih snaga tokom kratkog sukoba sa albanskim pobunjenicima na jugu Srbije iste godine.\nNakon Đinđićevog ubistva u martu 2003. godine, proglašeno je vanredno stanje i pokrenuta je policijska akcija Sablja, a Radosavljević i njegova jedinica su imali ključnu ulogu u toj operaciji tokom koje je uhapšeno više od 11,000 ljudi, a on je opet nagrađen za svoj doprinos.\nGodinu dana kasnije, u maju 2004. godine, Radosavljević je bio taj koji je uhapsio bivšeg komandanta Jedinice za specijalne operacije Milorada Ulemeka Legiju, koji je kasnije osuđen na 40 godina zatvora zbog uloge u Đinđićevom ubistvu.\nMoguće je da je njegovo hapšenje bilo razlog za kraj Gurijeve policijske karijere godinu dana kasnije, jer nakon što se Legija predao, Radosavljević ga je odveo u Ministarstvo unutrašnjih poslova, umesto kod istražnog sudije, što nije bilo u skladu sa zakonom.\nDok Radosavljević kaže da je sam napustio službu, navodeći da je samo izvršavao naređenja te noći kada je Legija uhapšen, ima i onih koji veruju da je on penzionisan iz političkih razloga.\nNakon što je 2005. godine napustio policiju, pokrenuo je posao sa firmama za obezbeđenje i išao u inostranstvo kako bi obučavao strane vojnike u Libiji i Avganistanu. Mnogi kažu da je on napustio zemlju i policiju iz straha da će biti optužen, zbog rastućeg pritiska SAD u slučaju Bitići.\nSuđenje u slučaju Bitići\nPrvi slučaj u vezi sa ubistvom braće Bitići pokrenut je 2006. godine, kada je srpsko tužilaštvo za ratne zločine podiglo optužnicu protiv dva policajca, Sretena Popovića i Miloša Stojanovića, zbog toga što su navodno braću Bitići prebacili iz Prokuplja u Petrovo Selo, gde su ubijeni. Oni su, međutim, 2012. godine oslobođeni optužbi.\nI Stojanović i Popović su tokom suđenja tvrdili da su naređenje da braću Bitići prevezu u Petrovo Selo dobili od Vlastimira Đorđevića, koji je u to vreme bio pomoćnik ministra policije i koji je kasnije pred Haškim tribunalom osuđen na 18 godina zatvora za ratne zločine na Kosovu.\nDokumenta predstavljena na tom suđenju pokazuju da je Radosavljević potpisivao trebovanja za hranu u centru za obuku u Petrovom Selu dok su braća Bitići bila u centru. On je, međutim, rekao da nije znao šta tačno potpisuje, niti da je bilo zatvorenika u Petrovom Selu.\nOn je tvrdio i da je u to vreme u centar dolazio povremeno, kao i da je bio na odmoru u vreme ubistava i da nije znao šta se dogodilo braći Bitići.\nSandra Orlović iz Fonda za humanitarno pravo, međutim, kaže da to nije moguće.\n“Ta teza da je Guri u vreme ubistva braće Bitići bio na odmoru je neodrživa i sa logičkog i sa zdravorazumskog stanovišta, iz prostog razloga što je po ustrojstvu policije, pravilima strogim policijske hijerarhije nemoguće da se nešto tako dogodi u policijskom objektu, a da starešina tog objekta nije upoznat sa tim”, rekla je Orlović.\nU američkoj diplomatskoj depeši objavljenoj na Vikiliksu kaže se da je 2006. godine srpski ministar policije Dragan Jočić “verovao da vlada ima nedovršenu, ali prilično jasnu sliku o tome šta se dogodilo, ali da su potrebni još ubedljiviji dokazi za optužnicu i presudu”.\nU depeši se kaže da “jedan ogroman problem koji je [Jočić] naveo jeste da su očigledno naredbe za ubistvo došle sa vrha” – od Đorđevića i Radosavljevića.\nNi Đorđević ni Radosavljević u to vreme nisu bili u Srbiji i u tom slučaju nije načinjen nikakav napredak.\nPodaci koje su istražitelji FBI dobili od srpske policije govore da je u vreme ubistva grupa od oko devet instruktora Jedinice za specijalne operacije sprovodila obuku u Petrovom Selu.\nPrema američkim istražiteljima, srpska policija je tvrdila da je “balistička analiza metka nađenog u telu jednog od braće potvrdila da je pripadao istom tipu oružja koje su koristili instruktori [JSO]”.\nBalističkom analizom je utvrđeno da je za ubistvo korišćen automatski pištolj “hekler i koh” sa ugrađenim prigušivačem. Prema podacima srpske policije, to je bilo prilično retko oružje.\nMeđutim, vlasnik oružja još nije identifikovan, a ministar policije Nebojša Stefanović je tek ove nedelje priznao da “nije urađeno veštačenje celokupnog naoružanja koje je tada bilo u upotrebi kod nekih osumnjičenih”.\n“Došli smo u posed tog naoružanja i veštačenje se radi”, rekao je Stefanović.\nTužilaštvo suočeno sa zidom ćutanja\nTokom suđenja Stojanoviću i Popoviću, nekim svedocima su pretili ljudi za koje se veruje da su povezani sa nekim od pripadnika PJP.\nU jednoj američkoj diplomatskoj depeši stoji da se glavni tužilac za ratne zločine suočio sa “zidom ćutanja” u procesu ispitivanja svedoka.\nVukčević je u to vreme rekao da je tužilaštvo “bilo ubeđeno da je Goran Radosavljević Guri znao ili odobrio ubistvo [braće Bitići] i da je instruirao i zastrašivao svedoke u tom slučaju”.\nPrema toj depeši, “Vukčević je implicirao da snage oko Gurija moguće stoje iza pretnji upućenih tužiocu”.\nIzvori iz tužilaštva rekli su za BIRN da su brojni svedoci odbili da svedoče, uglavnom iz dva razloga – zabrinutosti da bi mogli sami sebe da inkriminišu i straha za sopstvenu bezbednost, budući da je Radosavljević i dalje veoma moćna figura u Srbiji.\nOrlović je saglasna da je glavni problem u ovom slučaju to što se svedoci plaše.\n“Jedan od glavnih aktera [Radosavljević] svih događaja u vezi sa ubistvom braće Bitići jeste osoba koja se nalazi na jednoj visokoj politčkoj funkciji u najmoćnijoj političkoj partiji u Srbiji i imamo situaciju u kojoj se vrlo često na televiziji Goran Radosavljević Guri pojavljuje rame uz rame sa najmoćnijim čovekom, politički gledano, u zemlji, pored premijera Aleksandra Vučića”, rekla je Orlović.\nMadhiradžu, koji zastupa porodicu braće Bitići, kaže da su svedoci rekli i članovima njegovog tima da se ne usuđuju da se pojave na sudu.\n“Svedoci kažu da su pod pretnjom. U ovim okolnostima, oni neće svedočiti. Dokumenta i drugi dokazi su relativno dobri, ali bez okruženja gde se svedoci osećaju bezbedno da svedoče istinito, ne može biti kredibilnog procesuiranja”, rekao je Madhiradžu.\n“To je nešto gde premijer Vučić nije uspeo. On bi trebalo da omogući sigurnost za svedoke, a ne za Radosavljevića”, rekao je on.\nRadosavljević nije bio dostupan za komentar o poslednjem razvoju u ovom slučaju. Međutim, kada smo ga prošle godine pitali o ovim navodima, on je negirao bilo kakvu umešanost.\nAnonimizacija čini žrtve nevidljivim za javnost\nPosted On 18th November 2016 ~ Comments Off on Anonimizacija čini žrtve nevidljivim za javnost\nPravo na snimanje suđenja za ratne zločine u cilju javnog prikazivanja do danas nije ostvario nijedan medij niti nevladina organizacija, a javnost u Srbiji do


Vakcinacija odraslih ŠTITI mališane od zaraze: Dr Vukomanović o prevenciji virusa kod najmlađih - Objektiv\nNaslovna » Vesti » Društvo » Vakcinacija odraslih ŠTITI mališane od zaraze: Dr Vukomanović o prevenciji virusa kod najmlađih\nOn je upozorio da multisistemski inflamatorni sindrom podrazumeva zahvaćenost svih organa\n• 09:04 • 11.05.2021. • 11.05.2021.\n– U institutu se u poslednje dve do tri nedelje povećao broj bolesnika koji imaju jednu od najtežih formi bolesti koju izaziva ovaj virus, a zove se multisistemski inflamatorni sindrom. To može da ukaže na dve stvari – da je jedan od pikova zaražavanja dece bio negde pre šest do osam nedelje i druga da je ipak manji broj dece sa teškom kliničkom slikom koja zahtevaju bolničko lečenje – rekao je Vukomanović.\n– U 50 odsto slučajeva zahvaćeno je srce, na sreću bez nekih bitnih promena, izlečenje je bilo kompletno. Oštećenje jetre, bubrega je veoma važno. Nadam se da su ove posledice prolazne, a prema kratkoročnom i srednjeročnom praćenju ova deca uglavnom potpuno ozdrave na kraju – rekao je Vukomanović.\n– Veoma je važno da decu štiti vakcinacija odraslih. Zato ona treba da bude u punom obimu, da se uspostavi imunska kompetentnost nacije da bi se time zaštitila i deca, a o vakcinaciji dece pričaćemo verovatno za nekoliko meseci – istakao je Vukomanović.


Gadafijeve snage obnovile napade\nLibijski pobunjenici pod paljbom Gadafijevih snaga na frontu nadomak grada Ajdabije, južnoe od Bengazija.\nBela kuća ponovo je izrazila uverenje da će SAD uskoro “predati kontrolu” nad sprovođenjem zone zabrane letenja u Libiji. Portparol Džej Karni izjavio je da će se to dogoditi u roku od nekoliko dana, a ne nedelja, dok se članovi NATO-a sastaju da razmotre ko će preuzeti vodeću ulogu u toj operaciji. Turski parlament danas je odoborio učešće turskih vojnika u operacijama NATO-a. Jedina muslimanska članica Zapadne alijanse pristala je da podrži zonu zabrane letenja sve dok se štite civili, a NATO samostalno sprovodi tu misiju.\nU međuvremenu, dok koalicione snage nastavljaju vazdušne udare na pro-vladine ciljeve u Libiji, Afrička unija je saopštila da će održati sastanak u svom sedištu u Adis Abebi, na koji će pozvati predstavnike vlade Moamera Gadafija kao i lidere libijske opozicije, u nameri da se zaustave sukobi. Inače, francuski vojni avioni oborili su jedan avion libijske vlade iznad grada Misrate. Francuska vojska saopštila je da je, protekle noći, izvršila vazdušne udare duboko u libijskoj teritoriji, a meta je bila vazduhoplovna baza 250 kilometara južno od mediteranske obale.\nSnage lojalne libijskom lideru Moameru Gadafiju obnovile su napade na mesto Misrata u zapadnom delu zemlje pošto su koalicioni avioni svojim vazdušnim napadima privremeno zaustavili dalje napredovanje vladinih snaga. Međutim, zamenik libijskog ministra inostranih poslova, Kalid Kaim je danas izjavio da nisu vršene nikakve operacije kod Misrate, trećeg po veličini grada u Libiji.\n„Danas libijske snage nisu vršile nikakve, ni vazdušne ni kopnene napade, niti preduzimaju bilo kakve vojne operacije kod Misrate. Situacija je ograničena na nekoliko džepova nasilja, kao i na snajpersku vatru u nekim delovima Misrate.“\nUprkos tom demantiju, francuski ministar inostranih poslova Alen Žipe je rekao da je zadatak vojnih operacija koalicije zaštita civila.\n„Reč je o zaštiti civila, kao i stvaranju prednosti za Gadafijeve protivinke, koji se bore za demokratiju i slobodu. Zato ciljamo na Gadafijeve vojne kapacitete, i ništa više.“\nU međuvremenu, jedan lekar u Misrati je izvestio da su juče pro-Gadafijeve snage nekontrolisano granatirale, pored ostalog i bolnicu u Misrati, a da snajperisti sa krovova pucaju na civile.\nVojnici lojalni Gadafiju nastavljaju sa napadima i na pobunjeničke gradove Zintan i Adždabiju.


Foto: Anadolija/Arhiva | Zapadni Balkan bi mogao prokockati šansu\nDejan Šajinović 28.04.2022 08:00\nNaime, Lajčak je na panelu "EU i zapadni Balkan se susreću" u Sofiji potvrdio ono što je već i ranije dolazilo iz Brisela - da je Ukrajina promijenila na pozitivan način evropski pristup regionu, ali je iznio i ozbiljna upozorenja.\n"Odjednom su sve zemlje EU shvatile da proširenje nije tehničko pitanje, već pitanje dijeljenja vrijednosti te da budeš dio zajedničkih rješenja. Zapadni Balkan mora biti uz EU u ovom teškom trenutku. To znači da postoji osjećaj hitnosti i osjećaj nezavršenosti procesa, ali EU je izgubila strpljenje za probleme ili kvaziprobleme na zapadnom Balkanu", rekao je Lajčak.\nOn je dodao da Brisel očekuje da zemlje regiona demonstriraju da su dio rješenja tako što počnu da rješavaju probleme ili da pomognu EU da zajedno riješe probleme koji postoje, a ne da se, kako je rekao, bave ranama koje često sami sebi nanose.\nRazočarenje odnosom bh. političara prema EU integracijama izrazio je i Johan Zatler, šef Kancelarije EU u BiH.\n"Umjesto da se posvete suštinskoj demokratskoj debati, iznose se maksimalistički prijedlozi koji nisu u skladu s evropskim standardima, provode se nedemokratski bojkoti koji ničemu ne pomažu, a građani su ti koji na kraju gube", objavio je Zatler na svom Twitter nalogu.\nZanimljivo je takođe i to da je zvanični Berlin prije tri dana na stranici Ministarstva spoljnih poslova Njemačke objavio kratki tekst o zapadnom Balkanu, iznijevši šest oblasti koje povezuju region i EU. Prva se odnosi na činjenicu da su privrede regiona usko povezane s privredom u EU, dok se druga odnosi na činjenicu da je svih šest zemalja, s obzirom na to da Berlin priznaje i Kosovo kao državu, u nekoj fazi evropskih integracija na političkom nivou. Takođe, kako je navedeno, EU je tokom krize u vezi s pandemijom korona virusa ekonomski i medicinski pomogla region, a kao petu činjenicu naveli su bezvizni režim koji zemlje imaju s EU. Kao šestu su naveli projekte kojima EU podržava zemlje na njihovom ekonomskom oporavku.\nTanja Topić, banjalučka analitičarka, za "Nezavisne novine" ističe da razumije frustraciju evropskih lidera i slaže se s ocjenom da zbog nonšalantnosti balkanskih političkih elita postoji realna opasnost da region, a posebno BiH, izgubi evropsku podršku.\n"Nisu dovoljne samo riječi, deklarativna spremnost da se postane dijelom EU, potrebno je zasukati rukave i raditi, a to teško pada političkim pozerima u regiji. Dugo su mnogi političari bili neiskreni prema EU i govorili ono što je prijemčivo za EU uho, i dugo ih je EU uzimala za respektabilne partnere te sa njima gradili 'šarenu lažu' koja se preko noći raspršila poput pjene od sapuna", rekla je ona i dodala da će cijenu neiskrenog odnosa političkih elita platiti građani zapadnog Balkana.


FoNet - Berlin\nThe AI Rush by Jean-Baptiste Dumont 728725 views\nInside Google's Numbers in 2017 by Rand Fishkin 1152417 views\nIzveštaji novinske agencije FoNet nastali tokom posete Berlinu (mart 2018.)\n1. Nemački poslanik Juratović o medijima u Srbiji BERLIN, 23. mart 2018. (FoNet) - Sloboda medija u Srbiji je u "jako kritičnom stanju", ocenio je poslanik nemačke Socijaldemokratske partije (SPD) Josip Juratović i poručio da demokratija ne može da funkcioniše bez slobodnih i nezavisnih medija. U svakom razgovoru sa predstavnicima Srbije tema je uvek sloboda medija, jer je to nama jako bitno, rekao je Juratović u Bundestagu, prilikom razgovora sa novinarima beogradskih redakcija. Prema Juratoviću, trebalo bi organizovati sastanak sa predstavnicima medija u Srbiji, među kojima ima i onih koji su u vlasništvu kompanija iz Evropske unije (EU), i razmotriti pitanje slobode medija, ali i odgovornosti i poštovanja Kodeksa novinara. On smatra da mediji u Srbiji ne bi trebalo da daju najviše prostora političkim akterima koji podstiču nacionalne tenzije, već onima koji zagovaraju saradnju i jačanje poverenja. Srbija ima svoj deo odgovornosti za izgradnju dobrosusedskih odnosa u regionu, predočio je Juratović. I u Srbiji i u Hrvatskoj se pažljivo prati šta radi i kako se ponaša druga strana, ocenio je Juratović i konstatovao da za izgradnju poverenja i saradnju nije dovoljna samo međusobna poseta predsednika dve zemlje. U dokumentu kluba poslanika SPD u Bundestagu, koji je Juratović podelio novinarima iz Srbije, ističe se da bi na Balkanu trebalo podsticati regionalnu saradnju i reformske snage, a među ciljevima je i jačanje demokratije i civilnog društva. Juratović je objasnio da u toku izrada novog dokumenta kluba poslanika SPD o učvršćivanju evropske ideje na Zapadnom Balkanu. Upitan o odnosima Srbije sa Rusijom i da li se Beograd mora odreći tesne saradnje sa tom zemljom, Juratović je odgovorio da se ni EU ne odriče Rusije i da još gaji nadu da će Moskva razviti sistem u kojem će se poštovati ljudska prava. U sklopu EU, svi ćemo imati jedan zajednički interes i pristup prema Rusiji, najavio je Juratović i ukazao da Srbija ne može sedeti na dve stolice. Prema rečima Juratovića, EU je jasno dala znak da želi da ubrza evropske integracije Srbije i Crne Gore i sada je na tim zemljama da sprovedu reforme i ispune standarde za prijem. On smatra da su zapošljavanje, obrazovanje i zdravstvo ključne teme koje zanimaju građane u Beogradu, Prištini i Zagrebu, ali i drugde u regionu. Znači, svakodnevne životne teme, a ne visoka politika, konstatovao je Juratović i dodao da u tom smislu\n2. ne bi trebalo filozofirati, nego nuditi rešenja. Zato Srbija, kako je ocenio, mora da ojača vladavinu prava i da se efikasnije bori protiv korupcije. Kao važnu temu, on je označio i suočavanje sa prošlošću i uspostavljanje poverenja među državama regiona. Juratović je naglasio da EU ne želi nove podele i problem na Balkanu i da se mora naći rešenje za pitanje Kosova. Ne znam kako će biti rešeno, ali mora biti. Mislim da je i jednima i drugima (Beogradu i Prištini) u interesu ulazak u EU i to pitanje će se morati rešiti, precizirao je Juratović i podsetio da je većina članica EU priznala Kosovo. On ne veruje u ideju EU u kojoj bi države članice bile u različitom statusu. U EU ne sme nikada biti zemalja prvog, drugog i trećeg reda, bez obzira na njihovu veličinu. To demokratski system EU ne bi podneo, zaključio je Juratović. Nič: Srbiji su neophodne unutrašnje reforme BERLIN, 21. mart 2018. (FoNet) - Iluzija je da Srbija preko pitanja Kosova i geostrateških igara može da uđe u Evropsku uniju, ocenio je istraživač Nemačkog saveta za međunarodne odnose Milan Nič i objasnio da bez unutrašnjih reformi Srbija neće postići taj cilj. Najveća prepreka na putu ka EU za Srbiju je vladavina prava, ocenio je Nič, koji je sa grupom novinara iz Srbije u poseti Nemačkoj razgovarao u sedištu DGAP (Deutsche Gesselschaft fur Auswartige Politik) u Berlinu. U zgradi u kojoj se danas nalazi DGAP je pre Drugog svetskog rata bilo jugoslovensko poslanstvo i u njoj je službovao Ivo Andrić, a njegove knjige prevedene na nemački nalaze se u biblioteci te think thank organizacije. Prema Niču, na Balkanu se ne treba igrati ni sa politikom eventualne razmene teritorije, jer bi u slučaju otvaranja te Pandorine kutije ceo process proširenja bio zaustavljen. Nič, stručnjak za Rusiju, srednju i istočnu Evropu, smatra da Srbija kao i druge zemlje kandidati mora da se prilagodi spoljnoj politici Evropske unije. Prema Niču, postoji još zemalja u Evropi koje su pro ruski raspoložene, ali on smatra da nijedna nije toliko podložna ruskom uticaju kao što je to slučaj sa Srbijom, jer druge zemlje imaju snažnije institucije.\n3. Problem sa Srbijom, nastavio je Nič, kombinacija je svega, od podložnosti korupciji, proruskih stranaka, narativa koji su potpuno proruski, ali i ruskih propagandnih medija snažno pozicioniranih. Kombinacija svega toga i stav srpskog rukovodstva da sve to nema veze i da se može i tako u EU. To je iluzija, ocenio je Nič. Ako Beograd kaže da je on poseban slučaj, to je onda signal da ne bi poštovao zajedničku politiku nakon prijema u EU, ukazao je Nič, koji smatra da Rusija putem medija, ali i pojedinih stranaka i političara ostvaruje svoj uticaj u Srbiji. Prema Niču, uticaj Rusije se ogleda i u energetici i ruska strana nigde u regionu nema tako snažnu poziciju u energetskom sektoru kao u Srbiji. Srbija polako ostaje bez mogućnosti izbora. Ako Rusija za dve godine prekine snabdevanje gasom preko Ukrajine, Srbiji će biti potrebna interkonekcija sa susednim zemljama. U tom delu Srbija može da nastavi saradnju sa Evropskom komisijom radi uspostavljanja adekvatne infrastrukture, zaključio je Nič.\n4. Dobre privredne veze Nemačke i Srbije Nemačka je u proteklih 10 godina udvostručila trgovinsku razmenu sa svim zemljama Zapadnog Balkana, uključujući i Srbiju, izjavio je predstavnik Ministarstva ekonomije i energetike Nemačke zadužen za jugoistočnu Evropu i Tursku Helge Tolksdorf. On je, u izjavi novinarima beogradskih redakcija, precizirao da je trgovinska razmena sa Srbijom u prošloj godini iznosila 4,2 milijarde evra, što je pokazatalj dobrih privrednih veza. Fraj: Srbija ne može na dve stolice Srbija u spoljnoj politici ne može da sedi na dve stolice, ocenio je poslanik Hrišćansko-demokratske unije (CDU) u Bundestagu Torsten Fraj i objasnio da su svakoj zemlji potrebni dobri odnosi sa Rusijom, koje želi i Evropska unija (EU), ali da oni moraju biti zasnovani na međunarodnom pravu. Kao član Odbora Bundestaga za međunarodne odnose, Fraj je u razgovoru sa grupom novinara iz Srbije rekao je da poštuje istorijske veze Srbije sa Rusijom. On je, međutim, podsetio da zemlje EU vode zajedničku bezbednosnu i spoljnu politiku i da je potrebno održati taj princip, kako bi se glas Unije jasno čuo u međunarodnim odnosima. Za Srbiju i druge zemlje Zapadnog Balkana postoji jasna perspektiva članstva u EU, istakao je Fraj, ali je napomenuo da je za to potrebno ispuniti pristupne uslove. U interesu je i EU i Nemačke da se zemlje Zapadnog Balkana integrišu u Uniju i to na temelju openhaških kriterijuma, naglasio je Fraj i priznao da postoji izvestan zamor od proširenja i u samoj Nemačkoj. On je, međutim, predočio da je predsednik Evropske komisije Žan Klod Junker izašao sa 2025. kao indikativnim datumom, kao i da bi ispunjavanje kriterijuma za prijem dalo mogućnost političarima u Nemačkoj da kod građana lobiraju za prihvatanje Srbije kao nove članice Unije. Bitno je da se nastavi saradnja unutar EU u pogledu bezbednosne i spoljne politike, kako bismo sačuvali jedan glas, objasnio je Fraj, koji smatra da je usklađivanje sa spoljnom politikom Unije od ključnog značaja. Fraj je svestan da je kosovsko pitanje veoma teško za Srbiju, kao i činjenjce da nisu ni sve zemlje EU priznale nezavisnost Kosova. On je, međutim, poručio da EU nema interes da uvozi sukobe i da se rešenje za kosovsko pitanje mora naći pre prijema. Kao važne oblasti koje će uticati na evropski put Srbije, Fraj je označio pregovaračka poglavlja 23 i 24, o pravosuđu i osnovnim pravima. Vladavina prava i sloboda izražavanja su neophodni uslovi koje svaka zemlja kandidat mora da ispuni, naglasio je Fraj i zaključio da je to važno, ne samo za građane, već i za privlačenje investicija i ekonomski razvoj.


Practice Area - Advokat BEOGRAD\nZašto vam je potreban advokat Beograd\nSvojom posvećenošću i marljivim, a sa druge strane odlučnim pristupom u odbrani prava naših klijenta stekli smo poštovanju u svom okruženju.\nBilo da je reč o krivičnom predmetu za učinjeno krivično delo, ili su u pitanju parnice po tužbi, porodična ili nasledna pitanja, pomoć koju vam advokat Beograd može pružiti sačuvaće vam vreme, novac i strpljenje, a vaša prava i vaši interesi – privatni ili poslovni biće će zaštićeni.\nEkspertske oblasti - Advokat Beograd\nSabeti i podrška u svim fazama kupovinei prodaje nepokretnosti - nekretnina\nOstavinski postupak - nasledno pravo, sastavljanje testamenta, nužni nasledni deo. poništavanje testaemnta\nSporazumni razvod i ravod putem tužbe\nOsnivanje i likvidacija privrednih društava, stečaj, smanjenj povećanje kapitala , promena imena preduzetnika\nRazdvod braka i druga i pitanja koja urešuje zakon o porodičnom pravu\nSporazumno rešavanje sporova i medijacija\nAdvokat za privredu privredno pravo\nPrivreda je ključ svake ekonomije svake države i zato je uređena sa velikim brojem propisa. Advokat za oblast privredo pravo moći će u svakom trenutku da rareši vaše nedoumice kojo isnivanja privrednih subjekata, njihovih transakcija, spajanja, promene imena društava ili preduzetnika kao i na kraju po porebi strčaja privrednog društva / likvidacije privrednog društva. Advokat za privredno pravo u svom radu vodi se svijim najboljim precenama zasnovanom na višegodišnjem iskustvu u privredi.\nAdvokat za nekretnine pomoćiće da mirno i bez problema izvršite prenos nekretnine kupovinu, prodaju ili poklon nenokretnosti. Ugovor o poklonu i kuporodajni ugovor za nepokretnost, kuću ili stan treba stručno pripremiti i proveriti sve uslove koji su potrebni. Advokat će to za Vas rutinski i brzo obaviti. Imak je nekretnina previše velika vredsnot da bi se olako kockalo sa njenim pravnim statusom bez podrške advokatske struke.\nbraka i Razvod Braka\nAko više nama šansi za nastavak bračnog života sa vašim partnerom i ako ste se nedvosmisleno odlučili za razvod braka, očekuje vas procedura u kojoj nekad stvari nisu baš jednostavne ni brze. Imovinska pitanja nakon braka, lična pitanja, promena prezimena, povreavanje dice i još mnogo drugih pitanja tada se moraju rešiti. Uz stručnu pomoć koju će vam pružiti Advokat Beograd sve će to proteći znatno brže i uz manje stresa.\nPorodično pravo I nasledno pravo\nPitanja porodice i dece su uvek osetljiva pitanja. Naročito osetljiva tema je kad član porodice premine. Tada se otvaraju nasledo pravna pitanja koje je potrebno rešiti u ostavinskom postupku. Ako je iz roditelja ostalo dete, tada je potrebno regulisati i starateljstvo nad detetom. Bilo da se radi o ostvarivanju prava samohranih roditelja, o hraniteljstvu ili usvojenju, savet advokata vam uvek može biti koristan, a advokatska pravna pomoć nekada i nezaobilana. Advokat Beograd sa velikim iskustvom u porodičnim stvarima i oblasti naslednog prava, pomoćiće vam da sve to rešite na što bezbolniji i brži način – Advokat Beograd.\npišite nam na e - mail i opišite nam vaš problem\nzakažite konsultaciju sa advokatom\nVaše pravo je naša briga.\nRadno vreme 10.00 – 17.00\nPovećanje i smanjenje kapitala privrednih društava\nCopyright © 2022 Advokat BEOGRAD\nPowered by Advokat BEOGRAD


Novina je da se predloženim rješenjem uređuje odgovornost trgovca i za prodaju polovnih proizvoda\nSrbija: Zakon će bolje štititi potrošače\n07.01.2014. / 16:28\nBEOGRAD, Srbija bi početkom ove godine trebalo da dobije novi Zakon o zaštiti potrošača. Veliko iznenađenje je da je ovo prvi zakonski tekst koji reguliše ovu oblast iza kojeg će stati i Udruženja za zaštitu potrošača.\nBEOGRAD, Iz Ministarstva trgovine Srbije najavljuju da će izraditi novi zakon o zaštiti potrošača. Tokom javne rasprave pokazalo se da je potrebno izmijeniti veći broj članova nego što je prihvatljivo za proces izmjena i dopuna, izjavila je Tanjugu Nevena Praizović\nBEOGRAD, Ministarstvo spoljne i unutrašnje trgovine Srbije pristupiće izradi novog zakona o zaštiti potrošača, ukoliko se kroz javnu raspravu ukaže potreba da se promijeni veći broj članova nego što je prihvatljivo za proces izmena i dopuna, izjavila je danas pomoćnik


Večeras ponovo skok broja obolelih\nPredsednica Vlade Srbije Ana Brnabić izjavila je večeras da poslednji podaci od večeras pokazuju priličan skok broja obolelih od korona virusa u odnosu na jučerašnji dan i izrazila očekivanje da će restriktivne mere koje su danas donete dati rezultate i doprineti smanjenju broja obolelih narednih dana.\n„Večeras ponovo imamo priličan skok u odnosu na juče, neki dan imamo skok, nekim danima pad, a nama je potrebno da imamo konstantan pad nekoliko dana zaredom, da bi znali da smo na sigurnom. Borimo se, šta da radimo, drugo…ovo je borba svih nas zajedno“, rekla je premijerka za RTS.\nIstakla je da je uvođenje restriktnivnijih mera bilo neophodno i da se nada da će za pet do 10 dana one doprineti smanjenju broja zaraženih u Beogradu, gde je kaže, najkritičnija situacija.\nPrevious articleMađarica potrošila na operacije 150.000 – Želi da izgleda kao BARBIKA\nNext articleDanas sunčano i veoma toplo, do 33 stepena


- Odigrali smo tešku utakmicu protiv Mege, i najvažnije je da smo obezbedili bodove. Ipak, ima još da se igra, i moramo da budemo maksimalno koncentrisani, ne sme biti nikakvog opuštanja. Protiv ekipe Vršca u prvom delu smo odigrali dobru utakmicu, ali u istom ritmu moramo odigrati i ovu, uz čvrstu odbranu i maksimalan respekt protivnika. Nije nam lako, igramo kroz celu Super ligu praktično nekompletni, ovo će nam biti 77. ili 78. utakmica ove sezone, ali znamo šta nam je zadatak i cilj - rekao je Jović\nProdaja karata za utakmicu protiv Vršca počela je u subotu, a cene su 200 dinara za tribine, 400 za parter “B” i parter “4”, dok plava i bela loža koštaju 600, a loža 800 dinara. Za sedišta pored terena treba odvojiti 3.000 dinara.\nCrveno-beli imaju 10 pobeda i jedan poraz i trenutno se nalaze na deobi prvog mesta sa Partizanom u Super ligi Srbije, dok je Vršac sedmi sa dva trijumfa iz 11 utakmica.\nKošarkaši Crvene zvezde i Partizana igraju derbi 20. kola ABA lige u "Pioniru".


RTCG - Radio Televizija Crne Gore - Nacionalni javni servis :: Košarka :: Radović: Niko ne smije biti favorit u Podgorici\nWABA LIGA 11. 12. 2019. 16:20 >> 16:20 0\nKošarkašice Budućnost Bemaksa respektuju Montanu, ali na svom terenu ne smiju i neće dozvoliti bilo kome da bude favorit, kazao je trener podgoričkih košarkašica Vladan Radović.\nBudućnost i Montana odigraće sjutra u Podgorici utakmicu devetog kola WABA lige.\nBudućnost je, nakon dva starta poraza, ostvarila šest uzastopnih pobjeda.\nMontana je lider regionalnog takmičenja, sa samo jednim porazom u dosadašnjem dijelu takmičenja.\nBugarski predstavnik u Podgoricu dolazi nakon dva velika trijumfa, nad Celjem i Beroem.\nRadović je kazao da za Budućnost kreće serija derbija i da će mečevi protiv Montane, Celja i Beroe pokazati gdje je u ovom trenutku i dati sliku o njenom kvalitetu.\n"Iskren da budem nijesam očekivao da će Montana doći sa takvim skorom. Napravili su dvije velike pobjede protiv Celja i Beroe. Međutim, kada igramo na svom terenu ne smijemo dozvoliti bilo kome da bude favorit. Moramo biti agresivni, da otežamo prijem lopte i organizaciju napada rivala i da pokušamo da napravimo dobar rezultat", rekao je Radović.\nBek Milena Jakšić kazala je da Budućnost čeka težak posao.\n"Očekuje nas težak meč, možda i najteži ove sezone u Podgorici. Montana ima velike ambicije, a da je u sve boljoj formi govore pobjede u posljednja dva kola protiv Celja i Beroe. Svjesne smo značaja utakmice, da će biti teško, ali imamo ogroman motiv da nastavimo pobjedničku seriju", rekla je Jakšić.\nKrilo Budućnosti, Mina Đorđević kazala je da Montana ima nekoliko starijih i iskusnijih igračica i da to može biti prednost podgoričkog tima.\n"Neće moći da prate naš ritam tokom cijelog meča. I mi i oni ulazimo u meč sa visokim samopouzdanjem, jer smo mi u seriji od šest pobjeda, dok je Montana napravila dva značajna trijumfa protiv Celja i Beroe. Daćemo sve od sebe da dođemo do nove pobjede", rekla je Đorđević.\nBudućnost Bemax ponovo najbolja u Kupu\nBudućnost ubjedljiva protiv Partizana\n"Uloga favorita nas neće opustiti"


Mpman TR20 električni trotinet narandžasti cena, cene Srbija, prodaja Beograd Novi Sad Niš\nMpman TR20 električni trotinet narandžasti cene\nEPonuda nije internet prodavnica već Vam omogućava da brzo i lako nađete Mpman TR20 električni trotinet narandžasti po najjeftinijoj ceni. Naš cilj je da kupci budu što bolje informisani o ponudi Mpman TR20 električni trotinet narandžasti na tržištu Srbije. Vrlo lako nalazite željeni proizvod za kategoriju Električni trotineti cene, ne morate da lutate od sajta do sajta za Mpman Električni trotineti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mpman TR20 električni trotinet narandžasti sa PRODAVCEM. EPonuda ne može da garantuje potpunu tačnost specifikacije i slika za Mpman TR20 električni trotinet narandžasti. Pre kupovine, podatke za Mpman TR20 električni trotinet narandžasti proverite na sajtu PROIZVOĐAČA.\ncena od 45.300,00 din


Preminuo Dušan Trbojević - Izazov\nRadio-televizija Srbije 17. maja 2018. 15:12\nTrbojević je trener sa veoma dugim stažom u Partizanovoj školi fudbala. Otkrio je i radio sa mnogim mladim fudbalerima koji su kasnije izgradili impozantne karijere, igrajući u prvom timu crno-belih, a potom uglavnom i u inostranstvu.\nMeđutim, to nije bilo sve, pošto je Trbojević bio specifičan i po veoma isključivim stavovima po, za nekog možda, banalnim pitanjima. Zabranjivao je mladim fudbalerima da nose crvene kopačke (čak bi im i zabranjivao da treniraju ako se sa istim pojave), a uvek je sa dozom ponosa naglašavao da ne jede paradajz zbog njegove boje.\nOd generacija sa kojima je radio, posle pomenute, posebno se ističe ona u kojoj su igrali fudbaleri rođeni 1991. godine (Adem Ljajić je, između ostalih, igrao tu).\nTrbojević je svoj fudbalski put započeo kao pionir u Partizanu 17. oktobra 1966. godine i kroz staž u mlađim selekcijama osvajao je domaće i inostrane trofeje, a bio je i jedan od najboljih strelaca u mlađim kategorijama toga doba kao izraziti špic igrač (66 golova u jednoj sezoni).\nKarijeru sportskog radnika započeo je po završetku igračke karijere u Omladinskoj školi Partizana, gde je na poziv Vladice Kovačevića i Nedeljka Kostića najpre godinama radio kao trener nekoliko selekcija, da bi klub procenio da na mestu skauta može najviše da pruži i postavljen je na tu poziciju.\nU poslednjih nekoliko godina, s obzirom da se našao na poraženoj strani u zloglasnoj borbi za vlast u Partizanu, nije bio deo kluba iz Humske.\nNapoli otkupio Ospinu\n„MARAKANA“ NETAKNUTA TVRĐAVA: Zvezda protiv Vojvodine ostvarila 16.…\nRAMOS „MISTER CRVENI“: Štoper 25. put isključen u dresu Real Madrida, 20.…\nZidan postavio uslove Čelsiju\nVanda Nara, Ikardijeva surpuga: Mauro je bez trake kao bez noge, Inter je naša…\nIranska televizija prekinula prenos utakmice zbog ženskog sudije\nZakarić zadovoljan: Stvari polako dolaze na svoje mesto\n„MARAKANA“ NETAKNUTA TVRĐAVA: Zvezda protiv Vojvodine…\nRAMOS „MISTER CRVENI“: Štoper 25. put isključen u dresu…\nVanda Nara, Ikardijeva surpuga: Mauro je bez trake kao bez noge, Inter…


Hakovanje budućnosti: prva aktivnost na projektu "Kroz inovacije do poverenja i promene svesti" održana u Beogradu - BFPE Srpski\nHakovanje budućnosti: prva aktivnost na projektu „Kroz inovacije do poverenja i promene svesti“ održana u Beogradu\nBFPE sa zadovoljstvom predstavlja novi projekat – započet u saradnji sa TransConflict-om, institutom „Demokratija za razvoj“ (D4D) i NVO Aktiv – koji za cilj ima da poveže različite aktere Srbije i Kosova putem inovativnih aktivnosti kao što su hakatoni, sajmovi zapošljavanja, preduzetnika, simpozijumi i konferencije.\nUdobne prostorije Start-IT centra u Beogradu bile su idealno mesto za „Hackathon“, početnu aktivnost projekta. Trogodišnji projekat, koji finansira EU, ima za cilj da poveže različite aktere iz Srbije i sa Kosova – lekare, arhitekte, urbaniste, dizajnere, IT stručnjake i preduzetnike – kroz inovativne aktivnosti.\n20. i 21. maja, šesnaest mladih programera, front-end developera, dizajnera i aktivista iz Beograda, Prištine i Mitrovice radili su na razvoju android i veb-aplikacija koje mogu da doprinesu poboljšanju komunikacije i razmene između srpske i albanske zajednice na Kosovu. U svom radu mogli su da računaju na pomoć pet iskusnih programera i dizajnera – Milota Shale i Blerte Tači iz Prištine, Feđe Kulenovića iz Sarajeva, i Andreja Petrovskog te Uroša Krčadinca iz Beograda, koji su služili kao mentori.\nPredstavnici organizacija – Damjan Malbašić (BFPE), Ferid Murseli (D4D), Marija Stanković (NGO Aktiv) i Vladimir Ninković (TransConflict) – kratko su pozdravili učesnike i predstavili projekat. Učesnici su potom razvijali ideje koje će tokom narednih 24 sata sprovele u delo četiri ekipe, koje se sastoje od dva programera, dizajnera i aktivista.\nPrva ideja je bila da se stvori aplikacija koja će poslužiti kao sredstvo za prenošenje i razmenu sećanja i ličnih priča o određenim lokacijama i putovanjima na Balkanu. Ideja aplikacije je da će sličnosti koje različite zajednice imaju evocirati zajedničke uspomene.\nDruga ideja je bila da se stvori aplikacija vezana za istorijski turizam i koja će pružiti informacije o određenom mestu ili objektu na srpskom, albanskom i engleskom jeziku, na vrednosno neutralan način. Prema učesnicima, „turistički vodiči i aplikacije su puni subjektivnih i jednostranih informacija, koje na Balkanu mogu biti problematične, sa istorijskim činjenicama koje su iskrivljene i predstavljene na potpuno drugačiji način. Svesni smo da se apsolutna objektivnost ne može postići, ali možemo imati za cilj da smanjimo postojeću subjektivnost. Pilot projekat je osmišljen za Beograd, ali verujemo da će biti još mnogo korisnije da se razvije aplikacija koja bi pokrivala turističke lokacije na Kosovu.“\nPreostale dve ideje bile su orijentisane ka jačanju ekonomske saradnje. Jedna od ideja je bila da se razvije aplikacija koja će povezati i dati praktične informacije organskim proizvođačima hrane u Srbiji i na Kosovu. Ideja je bila u olakšanju, odnosno boljem razumevanju problema prevoza, skladištenja i poreskih i carinskih procedura, kao i mogućnost za klijente da naruče proizvode iz određenog geografskog područja.\nPoslednja aplikacija, pod nazivom ‘FemBusiness „, bila je posvećena povezivanju žena preduzetnica iz Srbije i sa Kosova. Aplikacija će predstaviti lične priče, blogove, kontakt osobe i veze do ženskog preduzetništva udruženja u Srbiji i na Kosovu. Kako su predstavnici D4D i TransConflict istakli, ova aplikacija može biti interesantna za Forum ženskog preduzetništva, osnovan tokom prethodnog projekta koji su ove dve organizacije zajednički realizovale.\nProjekat će se nastaviti u septembru i oktobru sa dva simpozijuma – jednim za lekare, a drugim za arhitekte i urbaniste.


Učešće građana - bE-Open\nNaslovna Teritorije Učešće građana\nOd 2008. godine, Kosovo* je počelo da postepeno decentralizuje vlasti. Lokalna samouprava regulisana je u članu 123 Ustava Kosova* i u Zakonu o lokalnoj samoupravi. Osnovna jedinica lokalne samouprave je opština. Trenutno se lokalna samouprava na Kosovu* vrši u 38 opština.\nLokalna samouprava na Kosovu* funkcioniše na osnovu načela dobrog upravljanja, transparentnosti, supsidijarnosti i efikasnog i delotvornog pružanja usluga, uz obraćanje posebne pažnju na konkretne potrebe i problememanjinskih zajednica i njihovih pripadnika. Angažovanje građana i učešće u vlasti važni su i za dobro funkcionisanje lokalne samouprave. Važnost ovog učešća izražava i Ustav Kosova*, koji obavezuje opštine da podstiču i obezbeđuju aktivno učešće svih građana u procesu odlučivanja opštinskih organa. Važno je napravitidelotvorne mehanizme za uključivanje građana u odlučivanje na lokalnom nivou. Njihovo angažovanje utiče na nivo upravljanja i funkcionisanja opštine na način koji je koristan za njene građane. Važno je angažovati građane ne samo tokom procesa odlučivanja, već i tokom kreiranja politike. Ovo učešće ne koristi samo opštini, već i čitavoj zajednici. Učešće građana je pre svega ključno sredstvo za povećanje transparentnosti i odgovornosti lokalnih i centralnih vlasti.\nMehanizmi za učešće građana i direktnu demokratiju navode se u Zakonu o lokalnoj samoupravi. Ti mehanizmi uključuju: javno informisanje, javne konsultacije, pravo na peticiju, građansku inicijativu, referendum, opoziv gradonačelnika i konsultativne odbore. U cilju postizanja transparentnosti i angažovanja građana, Kosovo* je izdalo Administrativno uputstvo o transparentnosti u opštinama, Administrativno uputstvo o minimalnim standardima za javne konsultacije u opštinama i Uredbu o postupku izrade i objavljivanja opštinskih akata. Cilj ovih akata je da se poveća transparentnost, odgovornost i dobro funkcionisanje opština, što bi bilo korisno za njihove građane.\nŠto se tiče učešća građana, pravni okvir Kosova*je dobro definisan i predviđa širok spektar mehanizama koji su u skladu sa evropskim i međunarodnim standardima. Međutim, ti mehanizmi se ne koriste uvek u praksi. Iako su javne konsultacije i javno informisanje i dalje najčešće korišćeni mehanizmi, drugi oblici, kao što su peticije, inicijative, referendumi ili opoziv gradonačelnika i daljese slaboprimenjuju. Razlog za to je nizak nivo svesti i interesovanja građana za korišćenje tih mehanizama.\nPoslednjih godina, opštine na Kosovu* su povećale nivo transparentnosti i odgovornosti, omogućavajući na taj način građanima da pristupaju javnim informacijama i učestvuju u kreiranju lokalne politike. Svaka opština ima svoju internet stranicu koja građanima omogućava pristup opštinskim aktivnostima, organizacijama, odborima i donetim odlukama. Skoro sve opštine prenose sednice Skupštine opštine uživo putem različitih platformi. Zbog pandemije bolesti COVID-19 i odgovarajućih mera predostrožnosti, opštine održavaju javne konsultacije prekointerneta i tako ne ograničavaju svoje građane u ostvarivanju svojih prava.\nUdruženi napori za poboljšanje i jačanje kapaciteta opština za pružanje povoljnih i odgovornih usluga u skladu su sa Strategijom o lokalnoj samoupravi za period 2016-2026. Konkretnije, 2. cilj ove strategije poziva na uspostavljanje boljeg okvira za upravljanje kako bi se obezbedilo demokratsko predstavljanje građana i efikasna opštinska uprava, dok četvrti cilj zahteva jačanje partnerstva između lokalne samouprave, civilnog društva i privrednih subjekatada bi se proizvelo aktivno, sveobuhvatno i kohezivno građanstvo.\nOblikovanje otvorenih politikaje ključni element transparentnosti i demokratije. Glavni cilj oblikovanjaotvorenih politika je povećanje učešća građana u donošenju odluka i upravljanju, što bi povećalo transparentnost i odgovornost javnih vlasti. Oblikovanje otvorenih politika važno je tokom postupkaizrade politikada bi građani imali svoj glas u oblikovanju onih politika koje utiču na njihove potrebe i interese.\nKosovo* je stvorilo dobar pravni okvir koji promoviše oblikovanje otvorenih politika i koji je usklađen sa evropskim i međunarodnim standardima. Učešće građana je zajamčeno Ustavom Kosova*, koji obavezuje opštine da podstiču i obezbede aktivno učešće svih građana u procesu donošenja odluka opštinskih organa. Oblikovanje otvorenih politika predviđa se i u Zakonu o pristupu zvaničnim dokumentima, koji od svih javnih institucija zahteva da objavljuju svoje aktivnosti i sve dokumente koji su od interesa za građane Kosova*. Zakon o lokalnoj samoupravi u 9. poglavlju takođe regulišeoblikovanje otvorenih politika.\nOblikovanje otvorenih politika u lokalnoj samoupravi na Kosovu* regulisano je Zakonom o lokalnoj samoupravi. Da bi se obezbedila transparentnost, na osnovu ovog zakona Skupština opštine i svi njeni odbori održavaju sastanke koji su otvoreni za javnost i svim građanima je dozvoljeno da ih prate i da učestvuju u njima.\nMeđutim, zakon takođe reguliše izuzetne slučajeve kada javnost može da budelegalno isključena sa sastanaka Skupštine opštine ili nekog od njenih odbora. Javnost može da bude isključena u slučajevima kada otvoreni sastanak može da dovede do javnih nereda ili nasilja, kada postoji mogućnost obelodanjivanja informacija i dokumenata koji su prema Zakonu o pristupu zvaničnim dokumentima označeni kao poverljivi i kada postoji mogućnost otkrivanja osetljivih ličnih ili komercijalnih podataka ili informacija o aktuelnim ili budućim sudskim postupcima.\nU 9. poglavlju Zakona o lokalnoj samoupravi definišu se mehanizmi za učešće građana i direktnu demokratiju. Ovo poglavlje predviđa i reguliše javno informisanje i konsultacije, pravo na peticiju, građansku inicijativu, referendum, opoziv gradonačelnika i konsultativne odbore. Svi ovi mehanizmi direktno povećavaju transparentnost i učešće u oblikovanju politika jer predviđaju uključivanje građana u postupke upravljanja u njihovim opštinama.\nOblikovanje otvorenih politika takođe je regulisano Zakonom o pristupu zvaničnim dokumentima. Na osnovu ovog zakona sve javne institucije imaju obavezu da proaktivno objavljuju sve javne dokumente. One treba da, pre svega, svakodnevno objavljuju podatke o javnim aktivnostima lokalnih vlasti na osnovu kojih će građani biti stalno informisani o tim aktivnostima. Zakon takođe reguliše mogućnost da građani traže od javnih institucija da objavljujujavne dokumente ili im omoguće pristup tim dokumentima.\nNa osnovu Zakona o lokalnoj samoupravi, Ministarstvo za lokalnusamoupravu je usvojilo Administrativno uputstvo o transparentnosti u opštinama. Njegov cilj je povećanje transparentnosti u opštinama i njihovimorganima objavljivanjem normativnih akata, odluka i dokumenata koji su od interesa za građane. Ono što je najvažnije je da ovo administrativno uputstvo ima za cilj da poveća učešće javnosti u donošenju odluka.\nNa osnovu ovog administrativnog uputstva, opštine moraju da sa građanima održe najmanje dva sastanka godišnje o pitanjima od opšteg interesa. Zakon navodi da, osim ta dva sastanka, opštine moraju da održavaju i druge konsultativne sastanke u okviru četvrti, naselja ili na bilo kom mestu u okviru opštineda bi razgovarale o pitanjima koja se odnose na budžet, projekte, lokalni ekonomski razvoj, korišćenje opštinske imovine ili nekim drugim pitanjima od opšteg interesa. Član 12 reguliše oblike učešća građana u odlučivanju i omogućava stanovnicima opštine da učestvuju u svim fazama izrade i sprovođenja lokalnih politika: u planiranju, razgovorima, odlučivanju, sprovođenju i nadzoru. U članu 13 ovog Administrativnog uputstva se dodaje da o svim aktima koji se tiču građana pre usvajanja treba da se održe javne konsultacije.\nKao nadogradnju Uredbe o minimalnim standardima za proces javnih konsultacija, Kancelarija za dobro upravljanje u okviru Kabineta premijera izradila je internet platformu(konsultimet.rks-gov.net) koju koriste svi javni organi za identifikovanje zainteresovanih strana za razvijanje javnih konsultacija. Ova platforma pruža mogućnost građanima, organizacijama civilnog društva i svim relevantnim stranama da učestvuju u postupku javnih konsultacija o zakonodavnim inicijativama i u procesimaodlučivanja i oblikovanja politika.\nUčešće građana u procesu izrade budžeta je još jedan važan faktor koji pozitivno utiče na nivo transparentnosti i odgovornosti organa upravljanja. Centralne i lokalne vlasti funkcionišu na osnovu budžeta Kosova*, koji se prikuplja od poreza i doprinosa, kao i drugih oblika prihoda koji se prikupljaju od građana Kosova*. Zbog toga je važno da se stvore mehanizmi koji omogućavaju građanima da budu deo procesa izrade budžeta kako bi bili obavešteni o tome gde se njihov novac troši i kako. Na lokalnom nivou vlasti, opštinski budžeti imaju pet kategorija: zarade i plate, roba i usluge, komunalne usluge, subvencije i kapitalna ulaganja. Zato je budžet najvažniji opštinski akt jer direktno utiče na kvalitet života građana.\nZakon o lokalnoj samoupravi reguliše učešće građana u procesu izrade budžeta na Kosovu*. Na osnovu člana 69. (Pravo na peticiju), svako lice ili organizacija koja ima neki interes u opštini ima pravo da podnese peticiju Skupštini opštine o pitanjima koja se odnose na odgovornosti i ovlašćenja opštine. Dok član 70. (Građanska inicijativa) predviđa da građani mogu da daju inicijativu za propis iz nadležnosti opštine koji će biti usvojenu skupštini ili glasanjem građana u skladu sa važećim zakonom, član 73. (Savetodavni odbori) obavezuje Skupštinu opštine da formirasavetodavne odbore unutar sektora da bi omogućila učešće građana u procesu odlučivanja.\nU Izveštaju KDI o transparentnosti u lokalnoj samoupravi za 2019. godinu navodi se da su opštine na Kosovu* napredovale u objavljivanju budžeta za 19%, investicionog plana za 17%, kvartalnog izveštaja o troškovima za samo 1%, godišnjeg zbirnog izveštajao budžetu opštine za prethodnu fiskalnu godinu za 12%, srednjoročnog budžetskog okvira za samo 2% i izveštajaeksterne revizije za 13%.\nPrema članu 24. Zakona o lokalnoj samoupravi, opštinski budžet se sastoji od sopstvenih izvora prihoda, sredstava koje dodeljuje Vlada Kosova*, donacija i drugih prihoda. Pored toga, navodi se da su budžet i finansije opština regulisani Zakonom o finansijama lokalne samouprave. Prema članu 52, svaka opština mora da ima svoj odbor za politiku i finansije, koji ima zakonsku odgovornost za razmatranje svih politika, fiskalnih i finansijskih dokumenata, godišnjeg srednjoročnog budžeta i svih promena budžeta tokom fiskalne godine.\nZakon o finansijama lokalne samouprave utvrđuje finansijska sredstva koja stoje na raspolaganju opštinama na Kosovu*, uključujući izvorne prihode opština, kao i bespovratna sredstva i druga finansijska sredstva koja su neophodna za vršenje opštinskih nadležnosti. Prema ovom zakonu, opštine imaju pravo na dovoljna finansijska sredstva kojima mogu da slobodno raspolažu i koja odgovaraju njihovim opštinskim nadležnostima. Ovaj zakon detaljno reguliše šta su opštinske takse, zakupnine, novčane kazne, participacije i drugiizvorni prihodi opštine i utvrđuje drugabespovratna sredstva i transfere za delegirane nadležnosti.\nAdministrativno uputstvo o transparentnosti u opštinama obavezuje opštine da omoguće transparentnost potrošnje. Svaka opština je dužna da na svojoj zvaničnoj internet stranici objavi odobreni plan budžeta, kvartalne budžetske izveštaje, srednjoročni okvir budžetskih rashoda i zbirni finansijski izveštaj za prethodnu fiskalnu godinu. Pored toga, Ministarstvo finansija izdaje budžetsko uputstvo i šalje ga opštini radi pripreme predloga budžeta i drugih zahteva za dodeljivanje budžeta.\nProces izrade budžeta na Kosovu* sastoji se od nekih koraka koji zahtevaju učešće građana. Svake godine, 15. maja, objavljuje se prvo budžetsko uputstvo. Tokom maja i juna, opštine održavaju otvorene rasprave sa građanima. Cilj ovih rasprava je da se utvrde potrebe građana za buduće planiranjeulaganja. Srednjoročni okvir budžetskih rashoda se odobrava i objavljuje na internetu 30. juna. Gradonačelnik 1. septembra odobrava predlog budžeta i šalje ga Skupštini Kosova*. Skupština opštine je dužna da održi najmanje jednu javnu raspravu pre nego što odobri predlog budžeta. Cilj održavanja javnih rasprava je da se obezbedi usklađenost između planiranihulaganja i potreba i zahteva građana. Skupština opštine odobrava predlog opštinskog budžeta do 30. septembra. Posle odobravanja, Skupština opštine ga šalje Ministarstvu finansija. U sledećem koraku, predlog budžeta odobrava Vlada Kosova* do 31. oktobra i šalje ga Skupštini Kosova*. Konačno, Skupština Kosova*treba da do 31. decembra odobri budžet Kosova*.\nOpština Priština je izradila internet platformu na kojoj se objavljuju sve aktivnosti i dokumenti od opšteg interesa za njene građane. Zbog pandemije COVIDa-19, Opština je odlučila da održava javne skupove sa građanima preko interneta i da izbegne sastanke uživo. Jedan od sastanaka koji će biti održani odnosi se na planiranje budžeta. Tako je Opština objavila „Rasporedjavnih rasprava „preko interneta“ sa građanima u cilju planiranja budžeta za 2021. godinu”, u kome se nalazi tabela sa datumima predstojećih pet sastanaka. Opština je dala uputstva o tome kako pristupiti sastancima inavela je vreme njihovog održavanja, dnevni red za svakiod sastanaka i link za pristupanje sastancima.\nJavne konsultacije se smatraju oblikom komunikacije između organa upravljanja i građana. Proces javnih konsultacija je jedan od ključnih elemenata transparentne vlade, s obzirom na činjenicu da omogućava građanima da razgovaraju o radu lokalne samouprave i da prate njen rad.\nOkvir Kosova*je dobro definisan i reguliše javne konsultacije i na nivou centralne i na nivou lokalne uprave. Na centralnom nivou, javne konsultacije su regulisane Uredbom o minimalnim standardima za proces javnih konsultacija koja definiše standarde, principe i procedure postupka javnih konsultacija između javnih organa i zainteresovanih strana u procesu kreiranja politika i odlučivanja. Na lokalnom nivou, one su regulisane Zakonom o lokalnoj samoupravi, Administrativnim uputstvom o minimalnim standardima za javne konsultacija u opštinama i Administrativnim uputstvom o transparentnosti u opštinama.\nIndeks transparentnosti KDI za opštinsko upravljanjeza 2019. godinu pokazuje da je 29 od 38 opština objavilo svoje nacrte odluka i agende za javne konsultacije. Takođe, 28 opština je objavilo nacrt budžeta radi javne rasprave. Opštine su generalno bile vrlo aktivne u pogledu javnih rasprava koje se odnose na odobravanje budžeta.\nPravo na javne konsultacije regulisano je i zaštićeno Zakonom o lokalnoj samoupravi. Prema članu 68 „Svaka opština periodično, najmanje dva puta godišnje, održava javne sastanke na kojima može da učestvuje bilo koja osoba ili organizacija koja ima interes u opštini.“ Cilj ovih otvorenih sastanaka je da se građani obaveste o aktivnostima opštine i da se učesnicima pruži prilika da postavljaju pitanja i daju predloge lokalnim izabranim predstavnicima. Opštine su dužne da obaveštavaju građane o svim važnim planovima ili programima od javnog interesa.\nJavne konsultacije su regulisane i Administrativnim uputstvom o transparentnosti u opštinama. U članu 13. ovog administrativnog uputstva navodi se da su „opštinski akti od koristi za građane predmet javne rasprave pre usvajanja, što uključuje i organizovanje rasprava u seoskim područjima“. U ovom članu se takođe navodi da kada su u pitanju javne konsultacije opštine treba da postupaju u skladu sa Administrativnim uputstvom o minimalnim standardima za javne konsultacije u opštinama, koje ima za cilj promovisanje i obezbeđenje učešća građana i drugih zainteresovanih strana u procesu oblikovanja politika i odlučivanja na lokalnom nivou. Ovo administrativno uputstvo „definiše pravila, principe, forme, procedure i minimalne standarde javnih konsultacija u opštinama tokom izrade opštinskih politika i podzakonskih akata“.\nVlada Kosova* je napravila platformu (konsultimet.rks-gov.net) koju koriste svi javni organi za razvijanje javnih konsultacija. Administrativno uputstvo o minimalnim standardima za javne konsultacije u opštinama zahteva od opština da objavljuju predloge projekata na zvaničnim internet stranicama i na platformi za javne konsultacije na centralnom nivou. Svaka opština treba da ima jedinicu/službenika za komunikaciju sa javnošću koji je odgovoran za koordinaciju procesa javnih konsultacija.\nPrema Administrativnom uputstvu o minimalnim standardima za javne konsultacije u opštinama, opština mora da održava javne konsultacije za sve dokumente i podzakonske akte o lokalnoj politici. Ono takođe navodi oblike i tehnike javnih konsultacija, koje treba da uključuju javne konsultativne sastanke, pisane i elektronske javne konsultacije, objavljivanje na internet stranici opštine i relevantnim platformama, kao i druge oblike javnih konsultacija, kao što su konferencije, intervjui, konsultacije sa određenom interesnom grupom, ankete, tribine sa građanima, štandovi na ulicama, sastanci sa savetima sela, kvartova i gradskih naselja. Ovo administrativno uputstvo, koje funkcioniše kao smernica, takođe reguliše standarde, faze i rokove javnih konsultacija.\nOpština Kamenica je, zbog mera predostrožnosti vezanih za COVID-19, odlučila da održi javne konsultacije preko interneta. U novembru 2020. godine, Opštinska komisija za usklađivanje opštinske uredbe završila je nacrt uredbe koji je trebalo da bude predmet javne rasprave. Gradonačelnik je doneo odluku da će se ova javna rasprava održati preko interneta i da će biti otvorena za sve stanovnike opštine. U odluci se takođe navodi da građani mogu da pošalju svoje komentare i ideje u pisanom obliku, što znači da nisu ograničeni samo na sastanak preko interneta.\nPeticije su još jedan mehanizam koji se koristi za omogućavanje učešća građana. Pravo na peticiju mora biti garantovano i uključeno u pravni okvir kako bi javnost mogla da predloži usvajanje, izmenu ili ukidanje bilo kog akta koji kod nje izaziva zabrinutost. Srećom, pravo na peticiju je dobro regulisano na Kosovu*. Zakon o lokalnoj samoupravi i Administrativno uputstvo o transparentnosti u opštinama predviđaju i uređuju ovo pravo, omogućavajući građanima Kosova* da se obrate svojim opštinama kad god imaju zahtev ili problem.\nZakon o lokalnoj samoupravi reguliše pravo na peticiju. Prema članu 69, „svako lice ili organizacija koja ima interes u opštini ima pravo da podnese peticiju Skupštini opštine o bilo kom pitanju koje se odnosi na odgovornosti i ovlašćenja opštine“. Skupština opštine treba da razmotri te peticije u skladu sa svojim statutom i poslovnikom.\nAdministrativno uputstvo o transparentnosti u opštinama detaljnije uređuje pravo na peticiju. Član 9.dozvoljava građanima da predaju peticiju za bilo koje pitanje za koje je opština odgovorna. Ove peticije treba da se upute Skupštini opštine. Građani imaju pravo da upute neograničeni broj peticija Skupštini opštine o pitanjima koja se odnose na uređenje grada, održavanje reda i infrastrukture u gradu, urbanizaciju grada i sela, održavanje životne sredine, sprovođenje samouprave i sva druga pitanjaod važnosti za život lokalnog stanovništva. Skupština opštine treba da razmotri peticije u zakonskom roku od 30 dana.\nIslamska zajednica Kosova* godinama je tražila da se izgradi velika džamija u centru Prištine. Nakon mnogo pregovora koji su trajali nekoliko godina, Opština Priština i BIK su se saglasili da se džamija izgradi u naselju Dardanija, a 2012. godine su počeli prvi građevinski radovi na džamiji. Tokom 2017. godine, jedna neformalna grupa građana pokrenula je peticiju preko interneta protiv izgradnje nove džamije u Opštini Priština. Tražili su podršku građana. Prema autorima peticije, planirana džamija nije bila u skladu sa tom ambijentalnom celinom i tražili su da se ne dozvoli izgradnja džamije u predloženom obliku. Međutim, ova peticija nije bila uspešna i izgradnja džamije je počela 2020. godine.\nPravo na referendum regulisano je Ustavom Kosova*, koji navodi da referendum treba da se raspiše i održi u skladu sa važećim zakonom. Međutim, Skupština Kosova* nikad nije usvojila zakon koji bi posebno regulisao proces održavanja referenduma. Zakon o lokalnoj samoupravi uključuje referendum među mehanizme za učešće građana i direktnu demokratiju. Zbog činjenice da na Kosovu* ne postoji Zakon o referendumu, u ovom trenutku ne može da se održi lokalni referendum ili bilo koji oblik referenduma.\nLokalni referendumi su regulisani Zakonom o lokalnoj samoupravi. Član 71. propisuje da stanovnici opštine mogu da zahtevaju da se uredba koju je usvojila Skupština opštine stavi na referendum. Zahtev treba da se podnese predsedniku Skupštine opštine u roku od 30 dana od datuma usvajanja uredbe i mora da ga potpiše 10% upisanihbiračaiz opštine.\nTrenutno ne postoji nijedna odobrena smernica koja konkretno reguliše lokalne referendume. U slučajevima lokalnih referenduma, Opština će o referendumu odlučivati na osnovu člana 71. Zakona o lokalnoj samoupravi.\nZbog nepostojanja Zakona o referendumu, nije bilo ni slučajeva niti dobre prakse.


Zamenik gradonačelnika Goran Vesić najavio je da su ekipe „Beograd-puta” u trećem stepenu pripravnosti zbog najavljenih padavina. Prema dosadašnjim prognozama, sutra se očekuje od pet do deset centimetra snega u višim delovima grada.\nBUDŽET GRADA BEOGRADA 1,35 MILIJARDI EVRA Poziv Beograđanima: Do srede uveče dajte predloge kako da se novac najbolje raspodeli\nZamenik gradonačelnika Goran Vesić pozvao je građane da do srede daju predloge za prioritete u budžetu za narednu godinu i podsetio da je nacrt budžeta grada na javnoj raspravi treću godinu zaredom. On je precizirao da predloženi budžet za narednu godinu iznosi 158.404.066.178 dinara, odnosno oko 1,35 milijardi evra, što je maksimum u novijoj istoriji.\nSLUČAJ URUŠENE ZGRADE NA VRAČARU Novi stanovi u Vidovdanskoj do kraja 2022: Projektovanje započeto, uskoro i potpisivanje ugovora za zidanje\nNa mestu urušene zgrade u Vidovdanskoj 2a na Vračaru krajem sledeće godine trebalo bi da bude sagrađena nova građevina.


BalkanMagazin :: Birači masovno bojkotovali prvi krug regionalnih izbora u Francuskoj: debakl Makrona, loš rezultat za Lepenovu i oživljavanje desnog i levog centra\nutorak, 22. jun 2021 00:10\nU Francuskoj je sinoć završen prvi krug izbora za regionalne vlasti. U 14 regiona zabeležena je rekorno niska izlaznost – samo trećina građana s pravom glasa izašla je na birališta.\nRezultati o izlaznosti najlošiji su kada se analiziraju birači mlađi od 35 godina – čak 80 odsto njih nije izašlo na birališta. Neki analitičari ovde zato govore o svojevrsnom štrajku birača.\nVladajuća Makronova partija „U hodu“ doživela je sinoć pravi debakl u prvom krugu regionalnih izbora jer nije uspela da dosegne minimum potreban da se plasira u drugi krug. Čak pet ministara iz vlade kandidovali su se na regionalnim izborima, ali nijedan nije uspeo da se plasira u drugi krug. Francuski mediji ocenjuju ovaj rezultat kao „udarac Makronu“.\nRaspored političkih snaga posle prvog kruga regionalnih izbora u Francuskoj\nPromene uoči predsedničkih izbora\nKrajnje desna stranka Nacionalno okupljanje (nekadašnji Nacionalni front) uspela je da uđe u drugi krug ali sa znatno slabijim rezultatima od očekivanih: kandidati ove partije izbili su na prvo mesto samo u jednom regionu na jugoistoku zemlje, umesto u šest, kako su planirali i jedino tu imaju šanse da možda osvoje vlast.\nTradicionalne partije desnog i levog centra, pokazale su prve znake oživljavanja posle debakla na predsedničkim i parlamentarnim izborima pre pet godina. Desni centar Republikanci vodi za sada u 6 regiona ali ima šanse da u drugom krugu poboljša svoj rezultat što bi značilo da se situacija nije pogoršala u odnosu na prošle regionalne izbore 2015. godine.\nSkoro identičnu situaciju ima levi centar – socijalisti su na čelu u pet regiona. Udružili su se sa zelenima i ovo je prvi znak povratka stranke koja je skoro izbrisana iz političkog života.\nOvi izbori značajni su jer govore o promenama u političkom pejzažu Francuske osam meseci uoči izbora za predsednika i za parlament države.\nPre pet godina Makronova centristička stranka „U hodu“ srušila je tradiconalne partije desnog i levog centra, obećavajući modernizaciju države. Makron se zato u drugom krugu predsedničkih izbora našao u konkurenciji sa liderkom krajnje desnice Marinom Lepen kao jedinim rivalom. Tako je Emanuel Makron dobio podršku svih koji su bili protiv krajnje desnice, a koji inače ne bi glasali za njega - i postao predsednik.\nBilo je znakova da Makron namerava da primeni istu šemu i na sledećim predsedničkim izborima. Jučerašnji rezultati nagoveštavaju promene – oporavak desnog centra sa levim centrom – socijalisti se vraćaju u politički život ojačani savezom sa ekološkom strankom.\nNaslovna strana Monda: ravnodušna Francuska, samo jedna trećina birača izašla na glasanje\nBirači ne vide korist od izbora\nRezultati prvog kruga regionalnih izbora stavljaju veliki znak pitanja na sva predvidjanja jer se dogodilo ono što je malo ko predvideo i pored bezbrojnih analiza javnog mnenja i mišljenja bezbrojnih eksperata.\nFerderik Dabi iz instituta za istraživanja javnog mnenja Ifop smatra da je jučerašnje glasanje pokazalo da oni koji protestuju više ne glasaju za krajnju desnicu– već bojkotuju birališta.\n„Ovo glasanje je srušilo sve dosadašnje orjentire“, ocenio je on u intervjuu za Le Figaro, naglašavajući da sada ne mogu da se izvuku nikakvi zaključi kada je reč o odnosima političke moći na predstojećim predsedničkim i parlamentarnim izborima iduće godine.\nDabi smatra da je jedan od uzroka rekordno niske izlaznosti činjenica da regionalne vlasti nemaju dovoljno uticaja na odluke koje se tiču bezbednosti. Upravo je tema bezbednosti bila u središtu regionalnih kampanja kako krajnje desnice tako i vladajuće partije „U hodu“.\nKao drugi razlog bezvoljnosti birača, Dabi navodi da mnogi građani misle da je sve u ovim izborima „taština i da od njih nema nikakve koristi“.


Mašinska škola Prijedor je dobila odobrenje za izvođenje novih programa za obrazovanje odraslih | Obrazovanje odraslih – DELICE project\nMašinska škola Prijedor je dobila odobrenje za izvođenje novih programa za obrazovanje odraslih\nU sklopu projekta koji finansira EU, „Razvoj cjeloživotnog učenja za povećanje konkurentnosti i zapošljavanja“ – DELICE, Mašinska škola Prijedor je tražila odobrenje za izvođenje novih programa obrazovanja odraslih. Nakon uvida u raspoložive kapacitete škole, Ministarstvo prosvjete i kulture Republike Srpske, odnosno Zavod za obrazovanje odraslih, je odobrilo provođenje novih programa.\nŠkola ima licencu za obrazovanje odraslih od 2011. godine za 9 zanimanja iz oblasti mašinstva i obrade metala, geologije, rudarstva i metalurgije, šumarstva i obrade drveta i saobraćaja, dok je ovim odobrenjem licenca proširena za još 5 zanimanja i jedan program osposobljavanja.\nTrenutni programi za čije izvođenje škola posjeduje akreditaciju su: varilac, bravar, instalater, limar, vozač motornih vozila, rukovalac građevinskih i pretovarnih mašina, rukovalac rudarskom mehanizacijom, automehaničar, stolar, mašinski tehničar, tehničar obrade drveta, tehničar drumskog saobraćaja, tehničar željezničkog saobraćaja, rudarski tehničar. Pored pobrojanih programa za sticanje prvog zanimanja, prekvalifikaciju i dokvalifikaciju, škola je dobila i odobrenje za provođenje programa osposobljavanja za CNC operatera.\nU narednom periodu škola će objaviti konkurs za upis polaznika za navedena zanimanja i program osposobljavanja dok će u toku trajanja konkursa organizovati info dane u cilju informisanja potencijalnih polaznika o prednostima i mogućnostima pohađanja jednog od akreditovanih programa.\nProjekat „Razvoj cjeloživotnog učenja za povećanje konkurentnosti i zapošljavanja“ – DELICE finansira EU, a provodi Agencija PREDA-PD sa partnerima – Mašinskom školom Prijedor, Poljoprivredno-prehrambenom školom Prijedor, Zavodom za zapošljavanje RS – filijala Prijedor, Područnom privrednom komorom Banja Luka – kancelarija Prijedor, Zanatsko-preduzetničkim udruženjem Prijedor i Klasterom drvoprerađivača „DRVO-PD“.


Korisnici socijalne pomoći i ove zime čistili sneg sa ulica | Nova Ekonomija\nKorisnici socijalne pomoći i ove zime čistili sneg sa ulica\n12.01.2017. 12:19 N1 0\nVlada Srbije donela je uredbu kojom se korisnici socijalne pomoći šalju da čiste ulice\nRadno sposobni korisnici novčane socijalne pomoći čistili su sneg na uglu Ruzveltove i Ulice kraljice Marije.Direktor Gradskog centra za socijalni rad u Beogradu Vladimir Ilić rekao je novinarima da je akcija čišćenja snega organizovana u sklopu aktivacije za korisnike novčane socijalne pomoći, koja se organizuje na osnovu uredbe Vlade Srbije.\nOn je rekao da je danas 60 korisnika novčane socijalne pomoći čistilo sneg.\n"Na evidenciji Gradskog centra za socijalni rad u Beogradu ima ukupno 20.000 korisnika novčane socijalne pomoći, a oko 5.500 korisika je radno sposobno", rekao je Ilić.\nOn je naveo da su nadležni Gradskog centra za socijalni rad anketirali korisnike novčane socijalne pomoći, da su radili individualne planove za njih i usmeravali ih na aktivaciju.\n"Aktivacija je moguća u obrazovanju, kako formalnom, tako i neformalnom, zdravstvenoj zaštiti, a jedan od elemenata je i radna aktivacija putem koje oni pokušavaju da se oduže državi i da prevaziđu svoje trenutno stanje dizanjem nekih kapaciteta", rekao je Ilić.\nOn je kao dobar primer naveo Mladenovac, gde je tridesetak korisnika novčane socijalne pomoći bilo uključeno u rad komunalnog preduzeća, a šest korisnika je na taj način dobilo i stalno zaposlenje.\nIlić je rekao da je Gradski centar za socijalni rad potpisao ugovore sa beogradskim komunalnim preduzećima, da pokušavaju da aktiviraju korisnike i obezbede im sigurniju budućnost.\nOn je rekao da su korisnici socijalne pomoći obično deset i više godina na evidenciji Gradskog centra za socijalni rad.\n"Moramo da ih aktiviramo i da im pomognemo da podignu svoje kapacitete kako bi prevazišli stanje socijalne potrebe u kom se nalaze", rekao je Ilić.\nPrema njegovim rečima, najveći broj osoba koje su se opredelile za radnu aktivaciju ima srednju školu, a oni koji ne žele da se uključe u aktivaciju nemaju završenu školu.\nVeliki broj korisnika novčane socijalne pomoći, naveo je, nema ni osnovnu školu i nadležni Gradskog centra za socijalni rad pokušavaju da ih animiraju da je završe.\nKorisnik novčane socijalne pomoći Džulijan Mehmeti, koji je raseljen sa Kosova i živi sa ženom i šestoro dece, rekao je da je osam godina korisnik novčane socijalne pomoći, kao i da mu supruga ne radi.\nU Beogradu živi od 1999. godine, ranije povremeno radio privatno, ali nije uspeo da nađe zaposlenje.\nMehmeti je naveo da završava osnovnu školu, da će zatim da upiše kurs za keramičare i nada se da će, kada ga završi, naći posao.\n"Učešćem u akciji čišćenja snega želim da pomognem Beograđanima da ulice budu čiste", rekao je Mehmeti.


Ideja Omladinskog centra je povezivanje - oradio.rs\nNedavno, na Međunarodni dan mladih, otvoreni su Omladinski centar OPENS i kulturna stanica Liman. Prostor se nalazi u kreativnom distriktu, takozvanoj Kineskoj četvrti. Kada je reč o položaju i potrebama mladih, prostori namenjeni njima su važan segment, a nakon mnogo godina zagovaranja i zajedničkog rada institucija, civilnog sektora i pojedinaca, Novi Sad je konačno to i dobio.\nOvaj prostor prvenstveno je namenjen mladima, ali i organizacijama za mlade i omladinskim udruženjima. Jelena Mirić iz OPENS-a kaže da je centar namenjen i onima koji žele da učestvuju, ali i onima koji žele da sprovode projekte.\n"Mi smo i pre samog otvaranja već imali upite za organizovanje aktivnosti u centru, vidi se da je to ono što je mladima bilo i te kako potrebno. Ono što je važno naglasiti je da će svi programi, radionice i projekti koji se tu održavaju biti besplatni. O svim aktivnostima mladi mogu da saznaju preko društvenih mreža OPENS-a, a oni koji nemaju društvene mreže, aktivnosti mogu pratiti putem našeg zvaničnog sajta gde će se nalaziti informacije. Takođe, svi mladi koji žele da sprovode aktivnosti u centru, treba samo da nam pišu, objasne šta žele da rade i šta im je potrebno od resursa. I naravno, da i te aktivnosti budu besplatne za učesnike", kaže Jelena.\nOmladinski centar je nastao sa idejom povezivanja, multifunkcionalnosti i saradnje. Na samom otvaranju naglašeno je da je to prostor koji je otvoren i pristupačan za sve, a u kojem rade aktivisti i omladinski radnici. Jelena kaže da je za umrežavanje i povezivanje sa mladima vrlo važno i to što prostor ima co-working deo.\n"To je prostor u kome organizacije mogu da rade zajedno, dele ideje, mišljenja i pomažu jedni drugima. Ujedno to je mesto koje omogućava da se svi oni koji rade u interesu mladih okupe na jednom mestu i zajedno učestvuju u stvaranju boljeg položaja za mlade", ističe Jelena.\nOna dodaje i da se, iako je prostor nedavno otvoren, situacija već lagano zahuktava, a da se u septembru očekuju mnogobrojne i različite aktivnosti kojima će prvenstveno upravljati mladi.\nPrema definiciji omladinski centar je prostor/mesto gde se mladi okupljaju kako bi svoje slobodne vreme ispunili na koristan način, kako bi sticali dodatna znanja i veštine. On bi trebalo da pruža sve one aktivnosti koje nedostaju široj zajednici, bez obzira iz koje su sfere i zato se smatraju važnim segmentom u omladinskoj politici.\nBudi omladinski delegat Srbije u UN\nUdruženje za Ujedinjene nacije Srbije od 2017. godine organizuje projekat "Omladinski delegati Srbije u Ujedinjenim nacijama", koji obuhvata izbor dva…


Portparol Policijske uprave Prijedor Zvezdana Alendarević potvrdila je da će Marjanović na klinici biti zadržano do daljeg\nRenato Marjanović, koji je osumnjičen da je pucao iz vatrenog oružja ispred jednog ugostiteljskog objekta u Prijedoru, jutros se dobrovoljno javio na Kliniku za psihijatriju u Banjaluci.\nPortparol Policijske uprave Prijedor Zvezdana Alendarević potvrdila je da će Marjanović na klinici biti zadržano do daljeg i tek kad se steknu uslovi bit će omogućen pristup policijskim službenicima radi preduzimanja daljih mjera i radnji.\n“Još tragamo za vozilom i oružjem koje je ova osoba upotrijebilo za izvršenje krivičnog djela”, rekla je Alendarević.\nPoliciji je sinoć u 20:40 sati prijavljeno da je R.M. u Ulici Slavka Rodića ispalio rafalno više hitaca iz automatske puške u pravcu ugostiteljskog objekta, nakon čega se automobilom “Opel corsa” udaljio sa mjesta događaja.\nInače, Renato Marjanović je od ranije poznat policiji po narušavanju javnog reda i mira, fizičkog maltretiranja osobe bošnjače nacionalnosti od koje je tražio da sa automobila skine zastavu Bosne i Hercegovine. Tada je Marjanović od povratnika tražio da se izivine aktuelnom članu Predsjedništva BiH, Miloradu Dodiku što je oštećeni i učinio.\nPU PrijedorRenato Marjanović\nPrevious article Mijatović o bilbordu u čast Mladića i Dodika: “Ovaj sa lijeve strane isporučio ovog sa desne strane u Hag”\nNext article Lavovski se borio do kraja: Amel Tuka u finalnoj trci osvojio peto mjesto\nTragedija u BiH: Mladić poginuo u slijetanju “Golfa” s ceste, još dvije osobe povrijeđene\nVelika tragedija u BiH: Smrtno stradao 17-godišnjak